text:
Eltemették Bándy Katát - Pécsen két csoport demonstrált | BAMA
Témák HírekKözéletSportKék hírekOrszág-világKultúraGazdaságKönnyűEgypercesSztárvilágÉletstílusHasznosApróhirdetésOrvosi ügyeletekTraffipaxHelyi sportBaranyai sportPMFCPEAC-PécsPINKK-PécsPVSK-Pannonpower	PécsKomlóMohácsOlvasóinktólÁllásokApróhirdetés	2012. 07. 11. 13:45
Eltemették Bándy Katát – Pécsen két csoport demonstrált
A rendőrség szombati bejelentésével - miszerint P. László egyedül végzett Bándy Katával - lényegében lezárta az ügyet. Katát hétfőn temették Szekszárdon, Pécsett este két demonstrációt tartottak. A miniszterelnök is megszólalt az ügyben.	HIRDETÉS
————————————————————————–HÉTFŐ————————————————————————–
Videó a temetésről és a demonstrációkról (Live Info)
Demonstrációk Pécsen – Jelentős rendőri készültség “Mindenki a saját tettéért felelős” – ilyen és ehhez hasonló transzparensekkel készültek azok a demonstrálók, akik „A cigányság nem bűnözés” címmel tartottak felvonulást Pécsen. A szervezők célja a gyűlöletkeltés elleni tiltakozás. Este hét előtt negyed órával körülbelül ötvenen voltak a felvonulók.
A résztvevők a PTE Szociális Munka és Szociálpolitika Tanszéke (Pécs, Rókus u.2.) elől indultak a Nagy Jenő és a Hungária út kereszteződéséhez. Innen kezdődött ugyanis az másik, korábban meghirdetett a „csendes fáklyás felvonulás”, melynek üzenete ellen tiltakozni szerettek volna.
A másik demonstráció nyolckor kezdődött, de már korábban jelentős rendőri készültséggel találkozott tudósítónk. A Platánnál gyülekeztek a résztvevők (fotó: Laufer László)
„Felvonulás a romló közbiztonság miatt és a halálbüntetés visszaállításáért” névre keresztelt demonstráció résztvevői fél nyolckor körülbelül 150-en lehettek, a Platán sörözőnél gyülekeztek. Rendőrsorfal válaszotta el őket a másik demonstrációtól.
Este nyolckor startolt a menet, körülbelül 400-an indultak a Ledina felé a Hungária úttól. Az egyetemről induló „A cigányság nem bűnözés” nevű ellendemonstráció közben végetért, feloszlott. Összetűzésre, atrocitásra nem került sor a két tábor között.
Demonstrálók hosszú sora a Király utcán (fotó: Laufer L.)
Tudósítónk jelentése szerint a Király utcán már több mint ezer fősre duzzadt a romló közbiztonság miatt demonstráló tömeg. Rengetegen fáklyákkal, gyertyákkal vonultak. A Király utcán keresztül a Felsővámházon át értek a Ledinára, a gyilkosság színhelyére, ahol mécseseket gyújtottak, majd elénekelték a magyar himnuszt. A demonstráció tíz óra előtt békésen ért véget.
A Ledinán ért véget a demonstráció (fotó: Laufer László)
17:34 – Méltó büntetést vár a kormány
Koszorúk Bándy Kata, a július 11-én Pécsett meggyilkolt rendőrségi pszichológus sírján a szekszárdi alsóvárosi temetőben (fotó: MTI)
A 25 éves áldozatot a gyászszertartáson a kormány nevében Balog Zoltán emberierőforrás-miniszter búcsúztatta. Azt mondta, el kívánják rettenti azokat, akik nem hajlandók és nem képesek tetteik súlyát mérlegelni, indulataikat megfékezni. “Méltó és elrettentő büntetést várunk” – jelentette ki.
16:30 – Végső nyugalomra helyezték Bándy Katát
Ravatal a szekszárdi temetőben Bándy Kata koporsójával (fotó: MTI)
Több százan vettek részt Bándy Kata temetésén, hatalmas rendőri biztosítás mellett zajlott a ceremónia a szekszárdi alsóvárosi temetőben.
Orbán: az egész ország a szülők oldalán áll
Egész Magyarország a Pécsett meggyilkolt rendőrségi pszichológus, Bándy Kata szüleinek oldalán áll – jelentette ki Orbán Viktor miniszterelnök hétfői budapesti sajtótájékoztatóján, kérdésre válaszolva.
A kormányfő együttérzését fejezte ki a szülőknek a tragédia miatt, amelyről – mint mondta – megrendülve értesült. “Általában minden bűncselekmény mellbe vágja az embert. Ha nők rovására követik el, akkor kétszeresen, és ha fiatal nők rovására, aljas indokból, akkor pedig letaglózva érzi magát az ember” – fogalmazott. Elmondta továbbá, hogy ez az eset is megerősítette a kormányt a büntető törvénykönyv (Btk.) szigorításában. Hangsúlyozta, szerinte a büntetések súlyának és gyorsaságának igenis van visszatartó ereje. Orbán Viktor – az Országos Roma Önkormányzat (ORÖ) vezetőivel folytatott egyeztetése utáni tájékoztatón, amelyen a pécsi gyilkosság után a romákkal szemben felerősödött indulatokról is faggatták őt az újságírók – közölte: azt szeretné, hogy a bűncselekmény miatt természetes módon felerősödött indulatok minél hamarabb csendesedjenek el, és vissza lehessen térni a dolgok mélyén meghúzódó problémák higgadt megtárgyalásához. A tájékoztatón Farkas Flórián, az ORÖ elnöke is kijelentette: minden tisztességes állampolgár – legyen roma vagy nem roma – felháborítónak tartja a gyilkosságot. Az ORÖ osztozik az áldozat családjának fájdalmában – mondta, egyúttal azt kérte, hogy az eset miatt ne ítéljék el a magyarországi cigányság egészét. Demonstrácók Pécsett – a halálbüntetésért és a gyűlöletkeltés ellen
Két demonstrációt is taratnak ma Pécsett – a Bándy Kata megölésével kapcsolatos, egymással ellentétes vélemények kifejezésére.
Az este háromnegyed hétkor kezdődő a „A cigányság nem bűnözés” című demonstráció szervezőinek célja a gyűlöletkeltés elleni tiltakozás. A résztvevők a PTE Szociális Munka és Szociálpolitika Tanszéke (Pécs, Rókus u.2.) elől indulnak a Nagy Jenő és a Hungária út kereszteződéséhez. Innen indul ugyanis az másik, korábban meghirdetett a „csendes fáklyás felvonulás”, melynek üzenete ellen tiltakozni szeretnének.
Az este nyolckor kezdődő, „Felvonulás a romló közbiztonság miatt és a halálbüntetés visszaállításáért” című demonstráció résztvevői egészen a Ledináig menetelnek (itt találták meg Bándy Kata holttestét). A civilek által szervezett eseményhez a Jobbik is meghívást kapott, és csatlakozott – tudatta közleményben a párt.
A Pécsi Rendőrkapitányság tájékoztatása szerint ma (2012. július 23) 20 és 22 óra között szakaszos útlezárásra kell számítani a Nagy Jenő utca – Hungária utca – Kórház tér – Ferencesek útja – Széchenyi tér – Király utca – Felsővámház utca – Vadász utca – Ledina ABC – Ledina óvoda melletti zöldterület között fáklyás felvonulás miatt. Temetés Szekszárdon
Amint arról korábban hírt adtunk, Bándy Katától ma vesznek végső búcsút a szekszárdi Alsóvárosi temetőben.
————————————————————————–SZOMBAT » a nap fejleményeinek összefoglalója————————————————————————–
Megemlékezés, gyertyás virrasztás a Bazilikánál
Gyertyás virrasztásra gyűltek össze civilek szombat este 7 órakor a Bazilikánál, a Szent István téren, Budapesten, hogy emlékezzenek Bándy Katára és a nők elleni erőszak áldozataira. A szervezők, Jónás Marianna és Karsay Dorottya emberjogi aktivisták elmondták: “Elítéljük azokat a rasszista megnyilvánulásokat, amelyek az egész roma közösséget azonosítják az elkövetővel, és ezzel kizárják a hazai cigányságot a szolidaritásból és a nők elleni erőszakkal szembeni küzdelemből egyaránt.” “Magyarországon minden ötödik nőt érint a nők elleni erőszak valamilyen formája,” mondta Jónás Marianna. “Bándy Kata története sajnos nem egyedülálló, meggyilkolása egyike a nők elleni erőszak számos esetének.”
Az összegyűlt emberek a Bazilika lépcsője előtt gyertyákat helyeztek a földre. 16:29 – Bándy Kata gyilkosa egyedül ölt
A LiveInfo videója a rendőrségi sajtótájékoztatóról
13:20 – Bándy-ügy: lezárva – a rendőrség szerint
P. László azt állítja, a fiatal nővel annak lakása közvetlen közelében találkozott. Vajon miért döntött úgy Bándy Kata, amikor meglátta a nem túl bizalomgerjesztő kinézetű P. Lászlót, aki nyilván nem rejtette véka alá szándékait, hogy nem a biztonságot jelentő lakásába akar bejutni (egyolyan társasházba, amelynek a lakók által közösen használt vasrácsos kapuja van, tehát aki az utcáról belép, nem valaki lakásába, hanem egy közös udvarba jut, egy olyan társasházba, ahol az ott lakóktól bizton számíthat segítségre, aki bajban van), hanem ellenkező irányba indul?
Ambrus Ágnes bűnügyi igazgató és Dakos József főkapitány a szombati tájékoztatón
Vajon miért vallotta P. László, hogy egyedül viszi el a balhét? Csak azért, mert véletlenül kicsúszott a száján? Máté Balázs jegyzetét itt olvashatja.
P. László ölte meg Bándy Katát
Dakos József főkapitány: a nyomozás abban a stádiumban van, hogy most már tájékoztathatnak.A kapitány közölte: július 11-én találták meg a holttestet, halottszemle volt. Aljas indokból elkövetett emberölés volt a gyanú. Szombaton már azonosítva volt az elkövető, P. László. Egy napon át üldözték, beismerő vallomást tett. Valamennyi részletre igyekeztek kitérni, először 6 verzió volt, végül az igazolódott, hogy P. László egyedül követte el, nem volt tettestársa – egyértelműen bebizonyosodott, ez felelősséggel kijelenthető, közölte a kapitány.
“Nem keresünk senki mást, már csak részletkérdések vannak hátra” – közölte a kapitány
A kapitány vázolta, hogyan történt az eset. A lakása előtt találkozott P. László Bándy Katával, igyekezett vele kapcsolatot teremteni. Kata valamilyen okból nem ment be a saját lakásába, hanem elindult, P. László követte. Elmondása szerint nem akarta megölni, csak fojtogatta, hogy ne kiabáljon. Magával vitte Bándy Kata mobilját és pénzét is. A bűncselekmény helyszíne egyben a megtalálás helyszíne is, hangsúlyozta a kapitány.
Három gyerek találta meg a holttestet, állítólag az egyiket megfenyegették, ezt a részt még vizsgálják. DNS-profil alapján azonosították P. Lászlót, közölte a kapitány. Kábítószert fogyasztott P. László, ez is megerősíthető.Nyolc poligráfos vizsgálat volt az ügyben. A kapitány közölte, a sajtóban is felmerült J. Olivér személye kizárható, poligráfozták és alibije van. Azt is vizsgálták, hogy egy tanú hallott valamit, hogy esetleg valakit autóba tuszkolnak, azonban ezt a verziót a rendőrség végül kizárta.A szakértői vizsgálatok még nem zárultak le, hogy Bándy Katát megerőszakolták-e, így ezt nem tudni.
Pécs biztonságos város, hangsúlyozta a főkapitány.
10:55 – Kezdődik a rendőrségi sajtótájékoztató
11.00 órakor a rendőrség sajtótájékoztatót tart. A helyszínről jelentkezünk.
————————————————————————–PÉNTEK » a nap fejleményeinek összefoglalója————————————————————————–
18:30 – Nem kizárt, hogy újabb gyanúsítottakat fogtak el
Elképzelhető, hogy időközben elfogták a keresett személyeket, a rendőrség ugyanis bejelentette, szombaton sajtótájékoztatón számolnak be a nyomozás fejleményeiről. Miután korábban azt közölték, erre csak akkor kerül sor, ha az ügy minden részletét felderítették, minden bizonnyal újabb fordulatokat hozott a vizsgálat.
12:34 – Bándy Katára emlékeztek
A pécsi Líceum templomban barátok ismerősök, egyetemi társak és munkatársak emlékeztek meg a Pécsett meggyilkolt Bándy Katáról gyertyagyújtással és imával. Július 21-én szombaton Budapesten tartanak is tartanak majd megemlékezést a Szent István téren civil szervezetek a meggyilkolt rendőrségi pszichológus emlékére. 11:25 – Nem volt nemi erőszak Információink szerint a nyomozás során két embertől származó DNS-profilt azonosítottak, az egyik P. Lászlótól származhat. Utóbbit is ennek alapján sikerült azonosítaniuk a nyomozóknak. Úgy tudjuk, P. László vallomásának azt a részét, amely szerint nem került sor nemi erőszakra, alátámasztotta az orvos szakértők véleménye is. (A férfi kirendelt védője úgy fogalmazott, ügyfele elmondása alapján a bűncselekmény szexuális indíttatású volt, de „nemi erőszakra nem került sor, mert közben meghalt az áldozat”.) Azt, hogy valóban nem erőszakolta meg P. László Bándy Katát, az a tény is erősíti, hogy ezzel nem is gyanúsították meg a férfit, akit a hivatalos közlés szerint „mindössze” aljas indokból elkövetett emberöléssel gyanúsítanak.
Felvetéseink és információink kapcsán felmerülő kérdéseinkkel természetesen kerestük a rendőrséget, azonban azt a választ kaptuk, hogy „a bűncselekmény valamennyi körülményének tisztázását követően sajtótájékoztató tartanak, addig nem kívánnak az ügy részleteiről tájékoztatást adni.”10:25 – Egy harmadik embert is keresnek?
Információink szerint a tompai illetőségű J. Olivér P. Lászlóval együtt érkezett Pécsre néhány héttel ezelőtt. J. Olivér szintén a Magtár utcai házban lakott, azonban múlt héten eltűnt. A férfit a házbeliek többször is együtt látták járni-kelni P. Lászlóval. Úgy tudjuk, J. Olivérnek szintén nincs autója. Információink szerint nem kizárt, hogy a nyomozók egy harmadik személyt is keresnek, nem kizárt, hogy a rendőrök azt feltételezik, ő lehetett a sofőr azon az éjszakán, vagy övé volt az autó. Feltételezhető, hogy J.Olivér már nincs Baranyában. A rendőrség korábbi lakóhelyén, Tompán és környékén is keresi.
09:01 – Hazudik, vagy nem P. László? – Hazugságvizsgálót tettek a gyanúsítottra
Korábbi híresztelések ellentétben tegnap délután mégis sor került P. László poligráfos vizsgálatára. Dr. Sólymos Sára a gyanúsított kirendelt védője lapunk érdeklődésére elmondta a végleges eredményre feltehetően heteket kell várni. Úgy véli nagy eltérést nem mutathat ki a vizsgálat P. László vallomásához képest, mivel az éjszaka sor került helyszíni meghallgatásra is. Ez azt jelenti, hogy a férfi megmutatta a nyomozóknak az útvonalat, ahol a gyilkosság éjszakája során haladt, azt a helyet ahol találkozott Bándy Katával, illetve a bűncselekmény további helyszíneit is bejárták. A gyanúsított elmondta, hogy hol mit tett. Mindenre azért került sor éjszaka, hogy a körülmények megegyezzenek a gyilkosság körülményeivel.
08:00 – J.Olivért keresi a rendőrség – kétféle DNS-mintát találtak
Sajtóhírek szerint gőzerővel keresik P.László unokatestvérét, J. Olivért. A rendőrség nem közölte, hogy tanúként vagy gyanúsítottként keresik. Információink szerint két személytől származó DNS-mintát találtak az orvosszakértők.
Hazugságvizsgálat két másik személyen
Ahogy arról beszámoltunk, mégsem vizsgálták meg csütörtökön poligráffal P. Lászlót. Az RTL Klub információi szerint ugyanakkor két másik személyen hazugságvizsgálatot végeztek.
————————————————————————–CSÜTÖRTÖK » a nap fejleményeinek összefoglalója————————————————————————–
15:52 – Mégsem lesz ma hazugságvizsgálat
A reggeli hírekkel ellentétben mégsem vizsgálják meg ma poligráffal P. Lászlót. Mint megírtuk, arra kerestek volna választ így, hogy igazak-e a Bándy Kata megölését bevalló férfi állításai, többek között az, hogy egyedül követte el a bűncselekményt. A vizsgálat elmaradásának okáról nem kaptunk magyarázatot.
14:50 – Kinek a DNS-mintáját őrzik?
A DNS-profilok nyilvántartásáról a bűnügyi nyilvántartásról szóló törvény rendelkezik. Annak értelmében azoknak az adatait tartalmazza az adatbázis, akit öt évi, vagy ennél súlyosabb szabadságvesztéssel fenyegetett, vagy például gyermekkorú ellen irányuló bűncselekmény alapos gyanúja miatt vontak büntetőeljárás alá. A DNS-nyilvántartásban kell nyilvántartani a bűncselekmény helyszínén rögzített anyagmaradványból meghatározott DNS-profilokat is. A mintákat a Bűnügyi Szakértői és Kutatóintézetben őrzik. A profilokat nyilvántartó informatikai rendszer alapját az FBI számára kifejlesztett szoftverek képezik. A rendszer képes kimutatni két vagy több DNS-profil azonosságát, vagyis akinek például a DNS-profilját azonosítják egy bűncselekmény helyszínén, és szerepel az adatbázisban, az lebukik.
14:18 – Megemlékezés és virrasztás Bándy Kata emlékére
A következő sajtóközlemény érkezett lapunkhoz:
“Bándy Kata július 8-án tűnt el, majd ezt követően július 11-én holtan találták. Katát szexuális indíttatásból támadták meg, majd megölték. A tettest őrizetbe vették, később pedig bevallotta a gyilkosságot. Az elkövető etnikai hovatartozása az utóbbi napokban sajnos rasszista indulatokat szított, elvonva a figyelmet arról a tényről, hogy Bándy Kata megölése a nemi alapú erőszak esete. Szeretnénk mindenkit felkérni, hogy csatlakozzon a július 21-én tartandó megemlékezéshez és a vi…rrasztáshoz. Szeretnénk Katára emlékezni és kifejezni szolidaritásunkat azokkal, akik közel álltak hozzá. Magyarországon minden ötödik nőt érint a nők elleni erőszak valamilyen formája; Kata története sajnos nem egyedülálló, meggyilkolása egyike a nők elleni erőszak számos esetének. A megemlékezéssel és a virrasztással szeretnénk azt is kifejezni, hogy elítéljük azokat a rasszista megnyilvánulásokat, amelyek az egész roma közösséget azonosítják az elkövetővel, és ezzel kizárják a hazai cigányságot a szolidaritásból és a nők elleni erőszakkal szembeni küzdelemből egyaránt. Kérünk mindenkit, hogy jöjjön el és fejezze ki szolidaritását Katával és a hozzá közel állókkal, jelenlétével pedig ítélje el a nők elleni erőszakot és annak etnicizálását is.
Szombaton, július 21-én, este 7 és éjfél között tartjuk a megemlékezést és a virrasztást a Szt. István téren, Budapesten. A téren mécseseket gyújtunk. Kérünk mindenkit, hogy hozzon magával mécsest, gyertyát.”
12:09 – Egyre biztosabb: volt másik tettes is
Egyre biztosabbnak tűnik az az értesülésünk, mely szerint a bűncselekménnyel kapcsolatban még egy személyt keresnek a rendőrök. Erre utalhat az is, hogy a rendőrség továbbra sem ad részletes tájékoztatást, illetve az a tény is, hogy nem vonták vissza a korábban kitűzött, egymillió forintos nyomravezetői jutalmat.
A Dunántúli Napló úgy tudja, a rendőrség már korábban azonosította a keresett személyt. Információink szerint az illető P. László unokatestvére vagy testvére. A Magtár utcai ház egyik régi lakója szerint P. László testvérével (vagy unokatestvérével) érkezett néhány hete Pécsre, akivel többször is együtt mutatkozott. A férfi – aki mások szerint csak egy barát volt – ugyancsak a Magtár utcai házban lakott, múlt hét közepe óta viszont senki sem látta, azóta nem járt az épületben.
A rendőrség információink szerint óriási erőket mozgósít a férfi kézre kerítése érdekében: folyamatosan ellenőrzik azokat a helyeket, ahol számítanak a felbukkanására (így többek között rokonságát, baráti, ismeretségi körét is szemmel tartják), valamint természetesen a pályaudvarokat, határátkelő-helyeket is figyelik.
11:34 – A DNS-minta megtalálója szerint egyértelmű az indíték
Nyilatkozott a Dunántúli Naplónak dr. Angyal Miklós rendőralezredes, a DNS-mintát megtaláló igazságügyi szakértő. Azt mondta, arról kegyeleti okokból nem kíván beszélni, milyen sérülései voltak Bándy Katának, így arról sem, megerőszakolták-e. Hozzátette ugyanakkor, találtak olyan biológiai mintát, amely alkalmas volt arra, hogy azonosítsák az elkövetőt. (Úgy tudjuk, P. László DNS-e szerepelt a rendőrség adatbázisában, így jutottak el hozzá.)
Angyal Miklós alezredes, igazságügyi orvosszakértő, a nyomozás egyik aktív főszereplője
Hozzátette, a helyszínelés során talált nyomok egyértelművé tették, hogy milyen indíttatásból követték el a bűncselekményt. Az alezredes arra a kérdésünkre, hogy egy vagy több embertől származó mintákat találtak-e, azaz egy vagy több ember követte el a bűncselekményt, konkrétan nem válaszolt, azt mondta, meggyőződése, hogy nagyon rövid időn belül eredményesen lezárható lesz a nyomozás.
Az alezredes azzal kapcsolatos érdeklődésünket is elhárította, hogy a holttest megtalálásának helyszínén végeztek-e Bándy Katával: mindössze annyit mondott, sikerült tisztázniuk, elsődleges, vagy másodlagos helyszínről van-e szó.
10:04 – Navracsics több szabadságot adna a rendőrségnek
Az eddigieknél is szigorúbb szankciókra van szükség, és nagyobb szabadságot kell adni a rendőrségnek az előállításhoz, vagyis ha valaki a kiszabott időben nem jelenik meg a büntetés-végrehajtási intézetben, akkor azt minél hamarabb be lehessen oda szállítani. Navracsics Tibor a közigazgatási és igazságügyi miniszter ezt Bándy Kata tragédiájával kapcsolatban jelentette ki a TV2-nek – írja az MTI. A miniszterelnök-helyettes szerint ugyanakkor nincs lehetőség a halálbüntetés visszaállítására.
09:54 – Nyilatkozott a DNS-mintát megtaláló pécsi rendőralezredes
Halálában is segítette a nyomozók munkáját a múlt héten meggyilkolt Bándy Kata rendőrségi pszichológus – nyilatkozta a Heti Válasznak Angyal Miklós alezredes, igazságügyi orvosszakértő, a nyomozás egyik aktív főszereplője. A 47 éves alezredes végezte a helyszíni és a halottszemlét is, ő találta meg a DNS-mintát, ami végül a gyanúsított azonosításához vezetett.
A rendőrség részéről történő első hivatalos megnyilvánulás érdemi újdonságot nem hozott, tulajdonképpen alátámasztotta korábbi információinkat. Angyal Miklós a Heti Válasznak adott interjújában így megerősítette például azt is, hogy Bándy Kata kéjgyilkosság áldozata lett, és azt is, hogy a szerdán 30 napra előzetes letartóztatásba helyezett P. László ellen szerinte cáfolhatatlan bizonyíték van. A 25 éves nő védekezett a bűncselekmény ellen – vagyis védekezésre képes állapotban volt-, s a kollégái köszönettel gondolnak rá, amiért megkönnyítette a gyanúsított azonosítását. A nyomozók jelképes értelmet tulajdonította annak, ahogy a DNS-minták egy részéhez hozzájutottak. Az áldozat ugyanis „elvitt magával egy darabot, és mi megtaláltuk”.
09:42 – P. László gyermekének anyja szerint a férfi olyan volt, mint egy kamasz
A Facebookon kapcsolatba léptünk P. László gyermekének anyjával, aki a következőket mondta a férfiről. „Csak most jutottam el odáig, hogy tiszta fejjel tudjak gondolkodni. Első hallásra én sem akartam elhinni, teljesen meglepett a hír! Lászlóról el tudok képzelni lopást, csalást, de ezt… Főleg azzal az indítékkal, amit hallottam és olvastam a lapokban is, hiszen nőt mindig kapott. Mellettem is tartott, nem is egyet. Viszont, mint azóta kiderült, bevallotta. Nem tudtam és még mindig nem is tudom követni a híreket, és nem is vagyok száz százalékban tisztában ezzel az üggyel, de szerintem nincs olyan ember, aki egy ilyen tettet fel tudna fogni. Az én kapcsolatom nem volt vele teljesen felhőtlen, szeretett minden balhéban benne lenni. Olyan volt mindig, mint egy 15 éves kamasz: kiismerhetetlen.” 09:07 – Mobilja alapján találták meg P. Lászlót: használta, bemérték
A Dunántúli Napló információi szerint P. Lászlóra vasárnap dél körül csapott le a rendőrség, pár órával azt követően hogy Pintér Sándor belügyminiszter bejelentette: közel járnak a tettes elfogásához. Úgy tudjuk, azt követően, hogy a rendőrök nem találták P. Lászlót a Magtár utcai épületben, mobilja segítségével keresték tovább. Miután a gyanúsított használta készülékét, azaz telefonált, gyakorlatilag pontosan meg tudták határozni tartózkodási helyét. Nem sokkal ezután egy Bóly közeli kukoricásban elfogták P. Lászlót.
08:30 – Hazugságvizsgálót tesznek P. Lászlóra
A Dunántúli Napló információi szerint csütörtök délelőtt hazugságvizsgálatot végeznek P. Lászlón. Ettől többek között azt várják, hogy kiderüljön, valóban egyedül követte-e el a bűncselekményt, és úgy, ahogy a gyanúsított elmondta. A vizsgálatnak feltehetően délutánra lesz előzetes eredménye.
————————————————————————–SZERDA » a nap fejleményeinek összefoglalója————————————————————————–
20:08 – Nem vihették a börtönbe P. Lászlót Az elmúlt napokban felmerült, hogy P. Lászlónak a gyilkosság idején már rég börtönben kellett volna ülnie egy korábbi ügye miatt. Többen olvasóink közül is szóvá tették, hogy a rendőrök miért nem vezették elő. Az ORFK tájékoztatása szerint P. Lászlót egy 2010. augusztus 3-án és egy 2010. október 4-én elkövetett engedély nélküli vezetés és érvényes gépjármű-felelősségbiztosítás nélküli vezetés szabálysértése miatt a szabálysértési hatóság 40 000 forint pénzbírság büntetéssel sújtotta és 10 hónap időtartamra a járművezetéstől eltiltotta. A pénzbírságot nem fizette meg, ezért azt a bíróság 2012. április 10-én keltezett jogerős végzésével 20 nap elzárásra változtatta át. P. Lászlónak a szabálysértési hatóság felhívása alapján 2012. július 2-án kellett jelentkeznie a kijelölt büntetés-végrehajtási intézetnél az elzárás letöltésére, amit elmulasztott. Az irányadó jogi szabályozás szerint a jelentkezés kijelölt időpontját követő nyolc nap eredménytelen elteltét követően, ügyészi jóváhagyással kerülhet sor elővezetés elrendelésére. P. László szabálysértési ügyében az elzárás megkezdésének kikényszerítése érdekében a rendőrség szabálysértési hatóságának az emberölés elkövetésének időpontjáig intézkedési jogosultsága, illetve kötelezettsége nem volt, közölte ma este az Országos Rendőr-főkapitányság.
19:20 – Életfogytot is kaphat
A rendőrség aljas indokból elkövetett emberöléssel gyanúsítja P. Lászlót – ha a bíróság bűnösnek találja, súlyos, akár a Magyarországon kiszabható legsúlyosabb büntetésre is számíthat. Tekintettel többszörösen büntetett előéletére, tényleges életfogytig tartó fegyházra is ítélhetik, ebben az esetben élve nem hagyhatja el a börtönt.
17:00 – Növelik a térfigyelő kamerák számát Pécsen
Felgyorsítják Pécsen a térfigyelő kamerahálózat bővítésével kapcsolatos munkát a következő időszakban – jelentette be Páva Zsolt (Fidesz) polgármester szerdán a baranyai megyeszékhelyen. Pécs polgármestere azt követően nyilatkozott erről a sajtó képviselőinek, hogy megbeszélést folytatott Korontos Zoltán városi rendőrkapitánnyal a rendőrségi pszichológus meggyilkolásával kapcsolatos nyomozás állásáról, a pécsi közbiztonsági helyzet jövőjéről.(MTI)
16:39 – Lövéseket hallottak, de csak ostor csattogott
A Dunántúli Napló információi szerint szerdán délután a Magtár utcai házban lakók közül valaki arról értesítette a rendőrség ügyeletét, hogy lőnek rájuk. Úgy tudjuk, hogy a helyszínre több egységgel érkező járőrök megállapították, hogy nem lőfegyverről leadott lövésekről volt szó, hanem egy illető karikás ostorral pattogtatott.
16:00 – Pintér Sándor a Közszolgálat Halottjának nyilvánította Bándy Katát
Magyarország belügyminisztere Bándy Katát, a Baranya Megyei Rendőr-főkapitányság pszichológusát a Közszolgálat Halottjának nyilvánította. Temetésére 2012. július 23-án 15.00 órakor kerül sor Szekszárdon, az Alsóvárosi temetőben ( Alkony utca 1.sz ).
A rendőrség együttérzéssel osztozik a család mély fájdalmában.
A család kifejezett kérése, hogy a média képviselői mellőzzék részvételüket a szertartáson, szíveskedjenek tiszteletben tartani a hozzátartozók kegyeleti jogait.(police.hu)
15:40 – Súlyos pszichés zavarokat okozhat P. László kirendelt védője szerint szintetikus kábítószert fogyasztott, ez feltehetően szintetikus kannabisz volt. A szer K2, illetve Spice néven ismert, ára a feketepiacon megegyezik a marihuánáéval. (2500 Ft/gramm)
Szakértők szerint bár a szer a marihuána hatását imitálja, sokkal károsabb annál: a fogyasztása szívpanaszokat és pszichés zavarokat is okozhat. Ezek a készítmények általában gyógynövényeket tartalmaznak, amiket a szintetikus anyagokkal kevernek. Gyakran reklámozzák füstölőként, illetve dísz- és ajándéktárgyként, Magyarországon is tiltólistán szerepel. Hatásmechanizmusát tekintve nagyon hasonlít a marihuána fő összetevőjéhez, a THC-hez, de jóval intenzívebb hatást vált ki annál. Ez a drog veszélyesebben hat az agyra, mint a természetes marihuána, növeli a paranoia, a pánikrohamok, a hallucinációk, a zavart viselkedés kockázatát, emellett még azoknál is fokozott a pszichózis veszélye a szer használata hatására, akiknél korábban nem tapasztaltak pszichiátriai rendellenességeket. Az alkohol – P. László elmondása szerint két liter bort ivott – felerősítheti mindezeket a mellékhatásokat. 13:42 – „Közben meghalt a sértett” – Az ügyvédnek az az igazság, amit az ügyfele állít, ez foglalkozási alapszabály – felelte dr. Sólymos Sára, P. László kirendelt védője arra a kérdésünkre, életszerűnek tartja-e ügyfele vallomását. – Ha azt mondaná egyik védencem, hogy a bűncselekmény időpontjában a Holdon hot-dogot árult, azt kellene képviselnem – tette hozzá.
Kérdésünkre, mely szerint mi a magyarázata annak, hogy a holttestet – állítólag – lemeztelenítve találták meg, P. László pedig azt vallotta, nem erőszakolta meg, az ügyvéd azt mondta, az erőszak biológiai szempontból nem történt meg ügyfele szerint. „Meg akarta erőszakolni, ez volt a szándéka, de közben meghalt az áldozat”.
Dr. Sólymos Sára nem tudta megerősíteni az egyik bulvárlapban közölt értesülést, mely szerint a fiatal nő holttestét egy kilencéves gyermek találta meg, akit utóbb megtalált és megfenyegetett az autóval érkezett P. László. Azt mondta, erről semmit nem tud. (A rendőrség akkori közlése szerint egy férfi tett bejelentést a holttestről.)
Az ügyvéd hozzátette azt is, arról sincs információja, keresnek-e még valakit a rendőrök, illetve hogy milyen további irányokban halad a nyomozás.
12:47 – A bíróság szerint fennáll a szökés veszélye (mti)
Hajdu István az indokokról újságíróknak a tárgyalást követően azt mondta, a bíróság megítélése szerint fennáll a szökés, az elrejtőzés, a tanúk befolyásolásának, a tárgyi bizonyítási eszközök elrejtésének veszélye. A bíróság az előzetes letartóztatást egy hónapra rendelte el, azt valamennyi fellebbezésre jogosult tudomásul vette, a döntés jogerős – idézi az MTI az elnököt. Hajdu István elmondta még: az előzetes letartóztatás időtartamát többször is meghosszabbíthatják, hatvan vagy akár kilencven nappal.
11:20 – Előzetesben Bándy Kata gyilkosa
A Pécsi Városi Bíróság aljas indokból elkövetett emberölés megalapozott gyanúja miatt egy hónapra előzetes letartóztatásba helyezte a Bándy Kata megölésével gyanúsított P. Lászlót – mondta el Hajdu István a városi bíróság elnöke. P. László ügyvédje ismét elmondta: védence fenntartja vallomását, miszerint a bűncselekményt egyedül követte el.
Lehet, hogy ezzel az autóval szállították a Bándy Kata megölésével gyanúsított P. Lászlót (fotó: Löffler Péter, Dunántúli Napló) – Kattintson a képre a képgalériáért!
11:16 – P. Lászlót elszállították, bontják a kordonokat
Helyszíni információink szerint a rendőrség megkezdte a kordonok bontását, így P. Lászlót minden bizonnyal elszállították már az épületből.
11:08 – A halálbüntetésért kampányolt a Jobbik
A helyszínen tartott sajtótájékoztatót Németh Zsolt jobbikos parlamenti képviselő és Gyimesi Gábor, a párt pécsi frakciójának képviselője. A történtek fényében az Országgyűlésnek komolyan el kellene gondolkodnia a halálbüntetés visszaállításán – nyilatkozták. Jobbikos aktivisták is a helyszínen vannak. „Nem tudom, mire ez a nagy felhajtás, ha akkor legény volt, legyen legény most is, vonuljon be mindenki színe előtt” – jegyezte meg egyikük a fokozott védelmi intézkedéseket kifogásolva.
10:49 – Nagy a tömeg a bírósági épületnél, P. László már bent lehet
„Már bevitték, én már csak tudom, engem is így vittek be múltkor” – idézte a Dunántúli Napló helyszíni tudósítója a bíróság épületénél összegyűlt nézelődők egyikét, aki a percekkel korábban az épület hátsó részénél elhaladó sötétkék, sötétített ablakú autóra utalt. (Az újságírók feszült figyelemmel kísérik a bíróság környékén megforduló autókat, de P. László megérkezéséről felvételt eddig nem tudtak készíteni.)
A sajtóban megjelent híresztelésekkel szemben egyébként nyoma sincs jobbolali szélsőségesek jelenlétének, bár nagyon sok civil kíséri figyelemmel az eseményeket. „Minimum húsz évet kell kell kapnia” – fakadt ki indulatosan egy fiatalember. „Biztos, hogy többen voltak, nem tudom, miért védi a többieket” – értetlenkedett egy másik.
10:15 – Rendőrök terelik az újságírókat a bíróság előtt
A hírek szerint sötétített autóban szállítják az ítélőtábla épületébe P. Lászlót (itt döntenek ma előzetes letartóztatásáról), eltakarva őt a kíváncsi tekintetek elől. A Dunántúli Napló helyszíni tudósítója szerint ezekben a percekben érkezett a helyszínre a rendőri erősítés. Körülbelül 30 járőr tereli el a bíróság épülete előtt összegyűlt újságírókat, fotósokat, és képez sorfalat a bejárat előtt.
A média mellett a környék lakói is kiemelt figyelemmel követik az eseményeket a bíróság épületével szomszédos házak ablakaiból.
09:57 – Még mindig érvényes a nyomravezetői díj - nincs vége a keresésnek?
A rendőrség hivatalosan még nem vonta vissza a múlt szerdán felajánlott egymillió forintos nyomravezetői díjat – ami alapján azt a következtetést is le lehet vonni, hogy a gyilkosság kapcsán további személy(eke)t keresnek. A rendőrség hallgatása is arra utal, hogy még nincs minden szál ellvarva: korábban ugyanis arról volt szó, hogy sajtótájékoztatót csak a helyzet körülményeinek tisztázása után tartanak.
————————————————————————–KEDD————————————————————————–
18:42 – Hétfőn helyezik végső nyugalomra Bándy Katát
Július 23-án helyezik végső nyugalomra Bándy Katát Szekszárdon.
15:20 – Két liter bort ivott és drogozott is – A bűncselekményt megelőzően is fogyasztott alkoholt és drogot – mondta a kihallgatást követően dr. Solymos Sára, P. László kirendelt védője. – Két liter vörösbort ivott, és valamilyen szintetikus kábítószert fogyasztott.
Az ügyvéd kifejtette, P. László továbbra is azt állítja, a bűncselekményt egyedül követte el. Azt mondta, céltalanul sétált az utcán, amikor meglátta a fiatal nőt. A férfi hétfői vallomásával szemben kedden már azt mondta, a fiatal nő nem önszántából ment vele, éppen ellenkezőleg, menekülni próbált előle. P. László kitartott amellett, hogy tette szexuális indíttatású volt, meg akarta erőszakolni áldozatát, majd amikor ellenállt, a férfi fojtogatta. Állítása szerint a lány leesett egy meredélyről, a férfi pedig elszaladt, s tettével csak másnap szembesült.
15:06 – Hat órán át tartott a kihallgatás
Információink szerint percekkel ezelőtt befejeződött P. László gyanúsítotti kihallgatása. 15:04 – „Meg akarják a családjainkat hurcolni” – rettegnek a pécsi romák (a Live Info helyszíni videója)
14:31 – Kovács Lajos szerint a gyanúsított újra ölhetett volna
Akár további nőket is megerőszakolhatott, illetve megölhetett volna a Bándy Kata meggyilkolásával gyanúsított P. László, ha nem fogták volna el alig pár nappal a brutális bűncselekmény után – mondta a 26 éves férfi “elkövetési módszere” és jellemvonásai alapján a pécsi gyilkosság felgöngyölítésébe szakértőként bevont Kovács Lajos nyugalmazott ezredes kedden az MTI-nek.
13:28 – Ha rokonok a tettesek, a DNS-ük is rengeteg egyezést mutathat Az eddigi információk alapján a rendőrök P. László egyik, ugyancsak a Magtár utcai házban lakott rokonát (azt, hogy testvéréről vagy unokatestvéréről van-e szó, nem mondták meg a házban lakók) keresik. Amennyiben ez a férfi is jelent volt a bűncselekmény helyszínén, az ott rögzített DNS-minta kapcsán is felvetődhetnek kérdések. Két, egymással nem rokon ember között 99,9%-os genetikai egyezés van, azaz DNS-ük bázissorrendje ilyen arányban azonos. Tehát az eltérés 0,1 százaléknyi (ez hozzávetőlegesen hárommillió bázispár).
A vérrokonok között még kisebb: szülő és gyermeke között körülbelül másfél millió, míg első unokatestvérek között 2,625 millió a bázispárok becsült különbsége, de természetesen ez is kimutatható – vagyis ha valóban rokonával követte el P. László a bűncselekményt, DNS-profiljuk akkor sem azonos, vagyis ez nem leplezi egy második férfi jelenlétének lehetőségét. 12:42 – Egy piros kocsit keresnek?
Egyes sajtóhírek szerint a férfit és még keresett társát volt, aki több alkalommal is látta, amint egy piros színű, öreg autóval furikáztak, állítólag azzal szállították a leadásra szánt fémet. Ennek ellentmond viszont, hogy a Magtár utcai házban lakók közül azok, akikkel beszélni tudtunk, azt állították, egyetlen egyszer sem látták, hogy P. László és rokona autóval érkezett meg az épülethez, sem azt hogy más jött volna hozzájuk személykocsival. Arról sem tudtak, hogy a férfi „vasazással” foglalkozna.
12:28 – Négy órája tart a kihallgatás
Még mindig tart P. László kihallgatása a rendőrségen. A férfit reggel fél kilenc óta faggatják a nyomozók. 11:26 – Életszerűtlen elemek sora a gyanúsított vallomásában A Dunántúli Napló több bűnügyekkel foglalkozó szakembert is megkérdezett P. László eddig nyilvánosságra került vallomásával kapcsolatban. Úgy fogalmaztak – hangsúlyozva, hogy a férfi nyilatkozatából ők is csak azokat az elemeket ismerik, amelyek a sajtóban megjelentek – annak alapján több mindent is életszerűtlennek tartanak. Így többek között azt, hogy minden további nélkül a gyanúsítottal (aki szerint „sétáltak, beszélgettek” Bándy Katával találkozásukat követően) lett volna hajlandó tartani a fiatal nő a kihalt utcán.
Az még talán elképzelhető, hogy addig nem tiltakozott a férfi társasága ellen, amíg azon az úton haladtak, amely Kata otthonához vezetett, de az már nem, hogy amikor a holttest megtalálásának színhelye, egy elhagyott, bizarr terület felé tartottak, akkor is önszántából követte volna. Ebből következően kétségesnek tűnik, hogy valóban egyedül követte el P. László a bűncselekményt, illetve az is, hogy nem használt/használtak aznap éjszaka gépjárművet a tettesek.
Vélemény: Nincs magyarázat
Lassú halált érdemel. Minden zsigerem ezt súgja. De attól, hogy egy mocsok gazfickó gyilkolt, még senki sem nyer arra jogot, hogy öljön. A szemet szemért ószövetségi elv – Babos Attila jegyzete.
10:30 – Egy fültanú szerint Katát a Vöröskereszt utcában kényszerítették egy autóba
Kattintson a képre a nagyobb térképhez
Bár a rendőrség továbbra sem ad hivatalos tájékoztatást, úgy tudjuk, hogy a nyomozók szerint P. Lászlónak volt egy bűntársa, akivel a Vöröskereszt utcában tuszkolták be egy autóba Bándy Katát. A Dunántúli Napló információi szerint ennek volt fültanúja, aki látott is valamit. Ezek szerint Kata nem a Felsővámház utcán ment a Dugonics utcáig, hanem előbb felkanyarodott a Vöröskereszt utcára – de az is lehet, hogy eleve a Fischer Béla utcán gyalogolt:
Bándy Katát a Vöröskereszt utcában kényszerítették autóba nagyobb térképen való megjelenítése
09:52 – Ismét kihallgatják P. Lászlót
Ismét kihallgatja a rendőrség P. Lászlót. A Bándy Kata meggyilkolásával gyanúsított férfit ezekben a percekben is faggatják a rendőrök. A kihallgatás akár több órán át is tarthat.
08:53 – A rendőrség hallgat, nincs tettestárs – vannak még elvarratlan szálak?
A Dunántúli Napló információi szerint továbbra sem fogták el a rendőrök P. László vélt tettestársát, egy rokonát. Úgy tudjuk, a rendőrség mindaddig nem tart sajtótájékoztatót, ameddig ez nem törtnik meg. Ebből következően Bándy Kata meggyilkolásával kapcsolatban minden bizonnyal még vannak elvarratlan szálak. Többek között kétséges, hogy P. László – vallomása szerint – valóban egyedül követte-e el a súlyos bűncselekményt. Az is kérdéses továbbá, hogy hogyan kényszerítette a fiatal nőt arra, hogy lakásával ellentétes irányba vele tartson.
19:58 – Börtönben kellett volna lennie P. Lászlónak?
Bács-Kiskun megyei sajtóértesülések szerint P. Lászlónak július 2-án a kecskeméti börtönbe kellett volna vonulnia, egy szabálysértés miatt 20 nap elzárást kapott. Így elvileg a gyilkosság idején sem lehetett volna szabadlábon. 17:04 – Szerdán döntenek P. László előzetes letartóztatásról
Szerdán dönt a Pécsi Városi Bíróság P. László előzetes letartóztatásáról. 16:38 – Piti bűnözőként kezdte P. László
Tipikus piti bűnözőnek ismerték Kelebián és Kiskunhalason P. Lászlót, aki mindig elvitte az elkövetett balhékat. Legutóbb Szegeden meszelték el. Vagyon elleni bűncselekmények miatt nem volt már ismeretlen a bűnüldöző szervek előtt – írja a baon.hu. Többszörösen visszaeső volt, múlt évben szabadult az 1 év 2 hónapig tartó börtönbüntetéséből. A kelebiai lakhellyel rendelkező és Kiskunhalason is gyakran megforduló férfi az idei év első napját is lopással kezdte. Újabb büntetésérére azonban a jogszabályi változások miatt nem kerülhetett sor. A legutóbbi eljárással kapcsolatban Téglás Péter, kiskunhalasi vezető ügyész elmondta: “nevezett személy esetében megszűnt a nyomozás, mivel az időközbeni értékhatárváltozások miatt cselekedete már csak szabálysértésnek minősült.”
15:52 – P. László állítja: Bándy Kata ellenállt, ezért ölte meg
Menekülés közben fogták el Bóly közelében, közölte a férfi kirendelt védője. Amikor meglátta a kommandósokat, megpróbált elfutni, de beérték és leteperték. Ekkor a gyanúsított meg is sérült. A neve elhallgatását kérő ügyvéd elmondta azt is, P. László vallomása szerint egyedül követte el a bűncselekményt, szexuális indíttatásból. A fiatal nőt nem ismerte korábbról. Azért végzett vele, mert nem akart vele közösülni. Ott fojtotta meg áldozatát, ahol a holttestet megtalálták. Oda gyalog mentek, a lány – a férfi vallomása szerint – önszántából ment vele, útközben beszélgettek. A férfi a védő szerint nem mondta ki, hogy megbánta a tettét, de egész magatartása erre utal. Páva Zsolt: megvédjük a pécsieket
Páva Zsolt (Fidesz) a szerkesztőségünkbe eljuttatott közleményében írja:
“Szülőként, magánemberként és polgármesterként egyaránt mélységesen megrendített az a kegyetlen bűncselekmény, amelyre évek óta nem volt példa, ám most mégis megtörténhetett városunkban. Egy fiatal lány életének kioltása és az az embertelen, lelketlen, aljas magatartás, ahogyan elbántak vele, felháborít és rendkívül elszomorít.
Most, hogy a rendőrség egyértelműen azonosítani tudta a tettest, illetve tetteseket, az igazságszolgáltatás pedig felelősségre vonja és megbünteti az elkövetőket, szeretném Pécs minden tisztességes polgárának nevében őszinte részvétemet nyilvánítani Kata családjának!
Az ügy részleteit nem ismerem, magam is csak a sajtóból tudtam nyomon követni a tragikus eseményeket, ezért részletes és személyes tájékoztatást kértem az ügyben a pécsi rendőrkapitánytól! Úgy gondolom ugyanis, hogy bár tudatos, előre megfontoltan elkövetett, szándékos bűncselekményről volt szó, mégis emiatt ma sok fiatal nem érzi magát biztonságban Pécsett. Attól félnek, hogy ilyen velük is megtörténet!
Szeretném kijelenteni, hogy a tőlünk telhető minden eszközzel megvédjük a pécsieket, megvédünk minden egyes tisztességes polgárt ebben a városban! A legszigorúbban fogunk fellépni azokkal szemben, akik veszélyeztetik polgáraink biztonságát, értékeit, akik képtelenek a normális, kulturált együttélésre és közösségi magatartásra.”
14:08 – Bosszútól tartanak
Úgy tudjuk, P. László előzetes letartóztatásba helyezésekor szélsőségesek megmozdulásra készülnek a bíróság előtt. 11:37 – Rettegésről beszéltek a Dunántúli Napló tudósítójának
A rendőrség egy razzia során a pince falát is kibontotta (fotó: Löffler Péter) » még több fotó az épületről
10:58 – Barátnője nem gondolta volna, hogy P. László ilyenre képes
P. László Pécsett született, ötéves korában költözött el innen családjával. Pécsi barátnője a Dunántúli Naplónak elmondta: nem gondolta volna, hogy barátja ilyenre képes. A Magtár utca egyik romos állapotban lévő épületében laktak sokadmagukkal. A barátnő szerint a férfi testvére is eltűnt, nem tudják, mi van vele, de nem kizárt, hogy őt is elfogták a rendőrök – vagy bújkál.
09:41 – DNS-minta alapján bukott le, pénteken még üzengetett a Facebookon
Pénteken még írt a Facebookra
A Facebook szerint van egy kisfia is
09:10 – Kiskunhalasról érkezett, Pécsett csövezett a gyanúsított
A Dunántúli Napló megtudta: a Bándy Kata megölését beismerő férfi néhány hónapja érkezett Kiskunhalasról Pécsre. Munkanélküliként a Mohácsi út környékén csövezett barátnőjével együtt, aki információink szerint prostituált. P. Lászlót már szombat éjjel elfogták egy erdős, bokros területen, ahol azóta próbált meg elbújni, hogy megtudta: szorul körülötte a hurok.
08:44 – Tovább keres a rendőrség
08:15 – Beismerte a gyilkosságot a 26 éves férfi (Rendőrségi közlemény)A Baranya Megyei Rendőr-főkapitányság 2012.07.15-én elfogott és őrizetbe vett egy huszonhat éves, magyar állampolgárságú férfit, aki megalapozottan gyanúsítható a Bándy Kata sérelmére elkövetett emberöléssel. A gyanúsított kihallgatása megtörtént, beismerő vallomást tett, ugyanakkor a rendőrség továbbra is nagy erőkkel folytatja a nyomozást. Sajtótájékoztatót a bűncselekmény valamennyi körülményének tisztázását követően tartunk – olvaható a rendőrség honlapján.
06:58 – Több embert fogott el a rendőrség
Vasárnap éjfél után nem sokkal több hírportál is beszámolt arról, hogy a gyilkosság áldozata, Bándy Kata édesanyja közölte: “megvan a tettes”. Bándy Edit a facebook-on mindössze ennyit információt adott közre.
A Hír TV teletextje szerint a tv tudósítóját a helyiek arról értesítették, hogy a rendőrök két férfit vittek el kihallgatásra. Azt írták: a helyszínen olyan tárgyakat találtak, amelyek a meggyilkolt lányé lehettek.
————————————————————————–Vasárnap————————————————————————–
16:44 – Baranyai rendőrség: minden bejelentést alaposan megvizsgálunk
A Baranya Megyei Rendőr-főkapitányság a nyomozás érdekeire hivatkozva továbbra sem ad tájékoztatást a gyilkosság áldozatává vált Bándy Kata ügyéről. A főkapitányság szóvivője azt mondta, a meggyilkolt pécsi rendőrségi pszichológus ügyében továbbra is csak azt tudja közölni, amit eddig: a rendőrség kiemelten kezeli az ügyet, nagy erőkkel folyik a nyomozás, minden bejelentést alaposan megvizsgálnak.
Zsobrák Péter az ügy részleteiről egyetlen sajtóinformációira sem reagál. A rendőrség Bándy Kata holttestének szerdai megtalálása óta nem adott hivatalos tájékoztatást a nyomozás állásáról, nem erősítette meg, s nem cáfolta a médiában megjelent értesüléseket.(MTI)
15:27 – Pintér: néhány napon belül elfogjuk az elkövetőt
“A nyomozás vezetői jelentették a számomra, hogy olyan információk birtokába jutottak, amelyek remélhetőleg elvezetnek a tetteshez. Meggyőződésem, hogy néhány napon belül elfogjuk az elkövetőt vagy az elkövetőket.” (MTI) 12:31 - Forró nyomon a rendőrök
Úgy tudjuk, szombaton Pécsett az egyik televízió stábjához azzal lépett oda egy férfi, hogy információi vannak a tettesről. A tévéseknek elmondta, ugyan ő, s a családja is nagyon fél, de szeretne tanúvallomást tenni. Az egyik riporter ezt követően értesítette a rendőröket, akik elvitték kihallgatásra a tanút. Úgy tudjuk, több órán keresztül, vasárnap hajnalig tartott a kihallgatása. Információink szerint egy másik férfi pedig arról számolt be a rendőröknek, hogy két esztendeje ugyancsak abban a városrészben, ahol Bándy Kata eltűnt, meg akarta valaki erőszakolni egy nőt, ám a tettest megzavarták, s elmenekült. Mint azt korábban megírtuk, a városrészben lakók közül többen is arról tájékoztatták lapunkat, hogy tudomásuk szerint többször előfordult, hogy nőket zaklattak a környéken. A rendőrségen továbbra is teljes hírzárlat van érvényben, a nyomozásról semmilyen tájékoztatást nem adnak. Bár múlt hét végén egyes információk azt sejtették, hogy a rendőrség már közel került a tettes elfogásához, végül rajtaütésre mindeddig nem került sor. Így elképzelhető, hogy a gyilkos utáni hajsza elhúzódik. ————————————————————————–SZOMBAT————————————————————————–
19:18 – Még szabadlábon a gyilkos
Úgy tudjuk, a boncolás megállapításai, és a holttest megtalálásának helyszínén rögzített nyomok értékes információkat szolgáltattak a rendőröknek. A tettes kézre kerítését segíti az anyagmaradványokból nyert DNS-minta, amely alapján elfogását követően egyértelműen azonosítható lesz a gyilkos. (A minta minden bizonnyal nem egyezett a rendőrség adatbázisában szereplők egyikével sem, hiszen ebben az esetben feltehetően már elfogták volna az elkövetőt.) Miután az eddig eltelt napok során nem fogták el a rendőrök a tettest, elképzelhető, hogy a hajsza elhúzódik, azaz feltehetően nincsen biztos tippjük a nyomozóknak. Minden bizonnyal átnézik az elmúlt néhány év során képbe került olyan személyek listáját, akik szexuális bűncselekményeket követtek el, és az érintetteket el is számoltatják. » további képek a helyszínelésről.
Ez roppant időigényes feladat. Az elkövető bűnügyi szakértők szerint akkor kerülhet viszonylag gyorsan rendőrkézre, ha pécsi, illetve a baranyai megyeszékhelyen él, ellenkező esetben sokkal nehezebb dolguk lesz a nyomozóknak.
Bándy Kata mobiljának cellainformációi is segíthetik a nyomozást, ugyanis annak alapján akár néhány tíz méteres pontossággal is behatárolható, hogy hol volt a készülék a fiatal nő eltűnését követően, ez pedig szintén a tettes nyomára vezetheti a rendőröket.
A tragédia mélyen megrázta az egész várost. A gyász és a felháborodás mellett a félelem is úrrá lett a helyieken. Ennek egyik jele például, hogy többen választják a taxizást az éjszakai órákban a gyalogolás helyett, és voltak, akik egyenesen úgy döntöttek, hogy elköltöznek az érintett városrészből.
15:57 – A kamera rögzítette a gyilkost?
Információink szerint a rendőrség vizsgálja a Ledina Étterem felvételeit, amit még szerdán foglaltak le. Az épület mindkét része be volt kamerázva, így valószínű, ha a gyilkos autóval hozta a helyszínre a holttestet, akkor a kamera rögzíthette a kocsit.08:02 – Máskor is támadhatott már a gyilkos?
Kovács Lajos, a nyugalmazott nyomozó szerint a pécsi rendőrségi pszichológus “típusbűncselekmény” áldozata, minden évben van három-négy ilyen ügy, hogy egyedül hazafelé tartó fiatal nőkre támadnak rá éjszaka – nyilatkozta az indexnek. A tapasztalatok azt mutatják, hogy a támadóik legtöbbször “vadásznak” éjszaka, az áldozatot véletlenszerűen választják ki. Az ilyen elkövetőkre jellemző a “visszatérő hajlam”, a korábbi ügyek tapasztalatai alapján Bándy Kata támadója esetében is feltételezik a nyomozók, hogy nem ez volt az első bűncselekménye.
07:38 – Minden egész eltörött…
Tisztában vagyok vele, hogy bizonyos dolgokra nincsenek megfelelő szavak. Vagy ha igen, azt Fülöp Zoltán mind leírta a csütörtökön megjelent jegyzetében. Mintha a lelkemből szólt volna.
Bándy Kata halála és annak körülményei olyan sokkot okoznak, hogy az embert kifordítják önmagából. Nemcsak azért, mert távoli rokon – nemrég egy lakodalomban találkoztunk a családdal –, és nemcsak azért, mert hasonló korú és életvitelű lányom van. Mérhetetlen szomorúság és félelem telepszik ránk a legragyogóbb napsütésben is.
Csöppet sem bánom, hogy tegnaptól már a kedvenc klasszikus krimijeim helyett is csak állatfilmeket tudok nézni. De az megrémiszt, hogy világéletemben toleráns és megengedő voltam (pedagógus lévén), most pedig teljes fordulattal szavaznék a halálbüntetés visszaállítása mellett. Igyekszem szikáran fogalmazni, mert az alternatíva az artikulátlan üvöltve sírás lenne.
Nem véletlen, hogy én is költőt idéztem a címben. Ady így folytatja: „Minden láng csak részekben lobban, / Minden szerelem darabokban, / Minden Egész eltörött”.
Remélem, Kata, annak ellenére, hogy most hitemet szegve bosszúért kiáltok és kérdőre vonom Istent, Te már jó helyen vagy, mellette. És talán megsegíti azokat is, akik itt maradtak – és örökké szenvedni fognak.(Egy távoli rokon)
————————————————————————–PÉNTEK » a pénteki nap összefoglalója————————————————————————–
19:00 – A parkolóban megállt az autóval, a szakadékhoz vitte és lelökte a holttestet
A holttest megtalálásának helyszínét, a Zsolnay mauzóleum melletti, ledinai, bokrokkal, fákkal sűrűn benőtt területet fémdetektorokkal járták be a rendőrök. Ide egyébként két autóval járható út vezet, viszont valószínűtlen (hiszen kockázatos lett volna), ha az elkövető a Délibáb utca felől hajtott volna be. (Ha mégis gyalog jött a Felsővámház utca felől, és tudatosan erre a helyre igyekezett, akkor sem lett volna értelme kerülőt tenni a Délibáb felé a holttesttel.). Ha tehát a másik úton, a Ledina Étterem felől érkezett, akkor az étterem mögötti parkolóban kellett megállnia. Itt késő éjjel biztosan nincs senki, és az útról vagy a szemközti házakból lehetetlen odalátni. Innen csak pár lépés a domb, ahonnan a tízméteres szakadékba lökte az elkövető a holttestet. A Ledina étterem oldalában egy kamera figyeli a bejáratot, ami valószínűleg rálát az úttestre is, a felvételeket a rendőrök minden bizonnyal kielemezték már. Persze ha az elkövető az ABC felől, az óvoda kerítése mellett hajtott be, a kamera nem láthatta.
15:19 – Fekete szalagok a rendőrautókon
Több olvasónk is jelezte, hogy a rendőrautókon fekete szalagokat lehet látni Pécsett. A pécsi rendőrök így fejezik ki mély gyászukat a napokkal ezelőtt meggyilkolt kollégájuk, Bándy Kata rendőrségi pszichológusnő elvesztése miatt.
Egy fiatal nő nincs többé. De vajon visszahozza-e a halálból őt, ha cigányozunk, ha ártatlan embereket vádolunk, ha halálbüntetést követelünk? Ha leírjuk százszor, ezerszer, hogy részvétem, hogy nyugodj békében? Ha fotómontázsokat készítünk, oldalakat, virtuális csoportokat hozunk létre a Facebookon? Ha szidjuk a rendőrséget, a közbiztonságot, a várost, az országot, a rendszert? Vagy ha hallgatunk, ha úgy teszünk, mintha semmi sem történt volna? Változtat-e valamit a történteken, akármit is csinálunk? Szerintem nem. Mert az idő nincs tekintettel senkire: nem forog visszafelé. Ő meghalt, mi élünk. Katus Eszter jegyzete
12:05 – A sztárnyomozó szerint meglesz a gyilkos
– Meglesz! – nyilatkozta a Dunántúli Naplónak pénteken a budapesti sztárnyomozó, Kovács Lajos. A korábban számos felderítetlen ügy megoldásában közreműködött nyugalmazott ezredes tanácsadóként segíti a rendőrség munkáját a nyomozásban. – Részleteket nem mondhatok – tette hozzá. Az ezredes kifejtette, a bűnügyi főigazgató kérésére kollégáival csütörtökön konzultáción vett részt, ahol áttekintették az eddigi adatokat, s felkeresték a helyszíneket is. – Minden vonal fogva van, megítélésem szerint a nyomozás jól áll – mondta az ezredes.
11:28 – Megvan a DNS-minta – közel lehet az azonosítás
Úgy tudjuk, a Bándy Kata halálának vélelmezett időpontját vasárnap hajnali négy és öt óra közöttre tették a szakértők. Az is biztosnak tűnik, hogy nem sokkal ezután került a megtalálás helyére a holttest, tehát valószínűleg nem napokkal később vitte oda az elkövető. Egyre valószínűbb, hogy autóba kényszerítette be a tettes Katát. Hogy hol történt ez, azt egyelőre nem sikerült meghatározni.
10: 57 – Hazarendelték a Balatonról a pécsi rendőröket – tudják, kit keresnek?
A Dunántúli Napló információja szerint visszarendelték a Balatonról Pécsre a Készenléti Ügyeleti Szolgálatot – ez akár jelentheti azt is, hogy közel jár a rendőrség a gyilkos vagy gyilkosok azonosításához (ezért van szükség a század jelenlétére), de azt is, hogy az adatgyűjtéshez kell a nagyobb létszám.
Úgy tudjuk, a nyomozás segítésére csütörtökön Pécsre érkezett budapesti sztárnyomozó, Kovács Lajos és kollégája visszatért Budapestre - akár ez jelentheti azt is, hogy a nyomozás a végéhez közeledik.
Kollégánk csütörtökön a pécsi városházán olyan információt hallott, amely szerint Bándy Kata súlyos koponyasérülést szenvedett.
————————————————————————–CSÜTÖRTÖK » a csütörtöki nap összefoglalója————————————————————————–
Miért kockáztatott a gyilkos?
Amennyiben igaz, hogy nem a holttest megtalálásának helyszínén végzett gyilkosa Bándy Katával, és csak később vitte oda, azzal hatalmas kockázatot vállalt, hiszen a környéken hétfőtől kezdődően folyamatosan jelen voltak a rendőrök, így lebukásának nagy volt az esélye.
A Dunántúli Napló megkérdezett egy kriminálpszichológust, aki – hangsúlyozva, hogy nem ismeri részletesen az ügyet –, azt mondta, vagy fejvesztett igyekezettel, a körülményeket nem mérlegelve akart a tettes megszabadulni a holttesttől, s ezért vállalta a veszélyt, vagy pedig szándékosan hagyta olyan helyen, ahol biztosan megtalálják. Előbbi esetben feltételezhető az is, hogy a gyilkos a közelben lakik. Apró darabokra tört itt minden
Egyetlen dologban lehettünk bizonyosak: Bándy Katát megölték. Illetve még egyben: csütörtöktől egy rohadt gyilkos miatt minden megváltozik. Fülöp Zoltán jegyzete
Tart a hajsza a gyilkos után
Csütörtökön a Ledina környékén lakókat ismét kikérdezték a rendőrök, akik arra voltak kíváncsiak, láttak, hallottak-e valami gyanúsat az elmúlt napok során. Információink szerint néhány hete ugyancsak ebben a városrészben egy ismeretlen megtámadott egy nőt, akinek sikerült sértetlenül elmenekülnie. Azt persze egyelőre nem lehet tudni, hogy a molesztálónak köze volt-e Kata meggyilkolásához, mindenesetre ez sem zárható ki.
„Mindenki gyanús” – helyszíni gyorsvideó
Bándy Kata egykori otthonánál több tucat mécsest gyújtottak barátai. A gyilkossággal félelem költözött a pécsi városrészbe. A Live Info összeállítása.
Sztárzsaru is segíti a nyomozást
A Dunántúli Napló értesülései szerint egy budapesti sztárnyomozó, Kovács Lajos is bekapcsolódik a nyomozásba. A korábban számos felderítetlen ügy megoldásában közreműködött, nyugalmazott ezredes tanácsadóként segíti a rendőrség munkáját.
Lapunk úgy tudja, még szerdán önként jelentkezett a rendőrségen a meggyilkolt fiatal nő utolsó barátja, s teljes mértékben tisztázta magát, a nyomozók kizárták, hogy bármi köze lenne a történtekhez.
Információink szerint továbbra sincs gyanúsított, de egy feltehetően külföldi, Pécsett tanuló egyetemistát is keresnek a rendőrök. “Mosolygós lány volt Kata”
A Dugonics utcában és környékén ma is folyamatosan kint vannak a rendőrök, akárcsak a Ledinán, ahol a holttestet megtalálták. Kata lakása előtt mécsest gyújtottak az ismerősök. – Ismertük Katát, amikor találkoztunk az utcában, mindig mosolyogva köszönt – mondják lány házszomszédai. – Általában kocsival járt, hol a sajátjával jött-ment, vagy a barátja hozta. Igaz, őt az elmúlt egy hónapban már nem láttuk. Bárcsak most is autóval jött volna! A szomszédok szerint nem ritka, hogy a városban sötét autós sofőrök szólítják le a fiatal lányokat, ajánlatokat téve. Ilyenkor az egyedüli jó választás elfutni – teszik hozzá. Abban is egyetértenek, hogy Kata biztosan nem jutott el a Dugonics utcáig, mert ha ott csak egyet is kiált, biztosan valaki meghallja és a segítségére siet. A családi házak ablakai ugyanis szinte mindig nyitva vannak, főleg a melegben, és több helyen – így például a Kata lakása melletti házban is – vannak kutyák, amelyek minden furcsa zajra felriadnak és ugatni kezdenek. Ha ilyen történik, valaki mindig kinéznek az ablakon, hogy minden rendben van-e. A szomszédok nem tartják valószínűnek, hogy az utcában működő Támasz Alapítványoz járó hajléktalanok közül lenne valaki a tettes. Ezt egyébként az Alapítvány dolgozói is megerősítik. Valószínűleg megfojtották Bándy Katát
Újabb részletek derültek ki Bándy Kata megggyilkolásával kapcsolatban. A fiatal, 25 éves rendőrségi pszichológusnőt információink szerint meztelenül találták meg a Ledina közelében szerda délután. A fiatal lányt megfojtották és feltehetően nem ott, ahol megtalálták – valószínűleg autóval szállították a helyszínre később. Úgy tudjuk, hogy szakértők bevonásával Címkék	bándy kata Pécs	Szólj hozzá!

matches: bíróság bíróság bíróság bíróság bíróság Bíróság bíróság bíróság bíróság bíróság bíróság bíróság Bíróság bíróság


text:
A Takarékszövetkezet panaszkezelési és fogyasztóvédelmi utasítása - PDF
Download "A Takarékszövetkezet panaszkezelési és fogyasztóvédelmi utasítása"
1 VERESEGYHÁZ ÉS VIDÉKE TAKARÉKSZÖVETKEZET A Takarékszövetkezet panaszkezelési és fogyasztóvédelmi utasítása Az Igazgatóság január 30-án elfogadta a 1-8/2003. számú határozattal Módosítva az Igazgatóság /2013. és a Felügyelő Bizottság /2013. számú határozatával
2 2 Bevezetés A fogyasztóvédelemről, a panaszok és közérdekű bejelentések intézéséről szóló jelen szabályzat (továbbiakban: Szabályzat) megalkotásának és hatályba léptetésének jogi alapját - az évi CLV. Törvény a fogyasztóvédelemről, évi CXII. törvény (Hpt.) 215/B., - a PSZÁF elnökének 14/2001. számú ajánlása a pénzügyi szervezetek ügyfélszolgálati tevékenységéről, - a 15/2001. számú a fogyasztók pénzügyi szervezetek általi tájékoztatásáról szóló ajánlása, - A PSZÁF 1/2011. számú ajánlása a pénzügyi szervezetek számára az általános fogyasztóvédelmi elvek alkalmazásáról, - a PSZÁF 2/2011. számú vezetői körlevele a fogyasztóvédelmi ügyekért felelős kapcsolattartó feladatairól, - a fogyasztónak nyújtott hitelről szóló évi CLXII. Törvény (Fhtv), - a PSZÁF Felügyeleti Tanácsának 9/2006. (XI.7.) számú ajánlása a lakossági hitelezés előzetes ügyfél-tájékoztatási és fogyasztóvédelmi elveiről, - a gazdasági reklámtevékenység alapvető feltételeiről és egyes korlátairól szóló évi XLVIII. törvény (Grtv.), - a pénzügyi szektorban érvényesülő fogyasztóvédelem hatékonyságának növeléséhez szükséges egyes kérdésekről szóló 153/2009. (VII.23.) számú Korm. Rendelet képezi, évi CXXII. törvény a központi hitelinformációs rendszerről, évi CXII. törvény az információs önrendelkezési jogról és az információszabadságról, - A PSZÁF 5/2012. számú rendelete a pénzügyi intézmények, a pénzforgalmi intézmények és az elektronikuspénz-kibocsátó intézmények panaszkezelési eljárására vonatkozó szabályokról, - A nemzetgazdasági miniszter 39/2012. (XII.20.) NGM rendelete a Pénzügyi Jogok Biztosáról. 1. Az utasítás célja Az utasítás célja az, hogy a Takarékszövetkezetnél egységes szerkezetben általánosan szabályozza az ügyfelek panaszainak, bejelentéseinek és javaslatainak fogadását, kivizsgálását, illetve orvoslását, a továbbiakban együtt intézését. Jelen utasítás célja továbbá a fogyasztóvédelemmel kapcsolatos feladatok, kompetenciák és eljárások Takarékszövetkezeten belüli egységes rendjének kialakítása.
3 3 2. Az utasítás hatálya Az utasítás hatálya kiterjed minden szóbeli és írásbeli panasz, bejelentés vagy javaslat - a továbbiakban: ügyfélbejelentés - Takarékszövetkezeten belüli kezelésére, feldolgozására és megválaszolására. Jelen utasítás előírásait akkor kell alkalmazni, ha az egyéb üzletági utasítások a saját ügykörükben szereplő ügyfélbejelentésekkel kapcsolatos eljárási rendet nem szabályozzák. Az utasítás hatálya a Takarékszövetkezet valamennyi munkavállalójára kiterjed, különösen a fogyasztók tájékoztatására illetve a fogyasztók részére nyitva álló helységek ügyfélszolgálatának működtetésére. 3. Fogalmak - Ügyfél/Fogyasztó: a takarékszövetkezet valamennyi ügyfele (pl. akikkel egy adott jogviszony létrejön, akik számára a takarékszövetkezet szolgáltatást teljesít), beleértve azokat is, akik a takarékszövetkezet szolgáltatásaival, termékeivel (továbbiakban: szolgáltatásokkal) kapcsolatos tájékoztatás, reklám vagy ajánlat címzettjei, valamint az is, aki szolgáltatást igényel vagy az iránt érdeklődik. - Panasz: minden olyan egy vagy több ügyféltől származó egyéni jog vagy érdeksérelemre irányuló, szóban vagy írásban megtett bejelentés, amely valamely takarékszövetkezeti szervezeti egység vagy munkatárs egyedi vagy általános eljárása vagy magatartása ellen irányul. - Bejelentés: mind olyan, az ügyfél részéről szóban, telefonon vagy írásban tett felhívás, amely a Takarékszövetkezet működésével kapcsolatos bármilyen jogellenes vagy a jó erkölcsbe ütköző hiányosságra vagy hibára utal. - Javaslat: minden olyan, az ügyfelek részéről szóban, telefonon vagy írásban megtett kezdeményezés, amely a Takarékszövetkezet működésének javítását célozza. - Ügyfélbejelentés: minden, az ügyfél részéről szóban, telefonon vagy írásban tett panasz, bejelentés vagy javaslat összefoglaló elnevezése. - Ügyfélszolgálat: a Takarékszövetkezet által az ügyfélbejelentések átvételére hivatott szervezeti egységek a kirendeltségek. A Takarékszövetkezet Központjában az ügyfélszolgálatot a titkárság látja el. Az ügyfelek kifejezett kérésére azonban a Takarékszövetkezet valamennyi munkatársa köteles az ügyfelek ügyfélbejelentéseit fogadni, majd azokat a belső ellenőrzés részére továbbítani.
4 4 - Reputációs kockázat: a tőkét vagy az eredményt közvetve érintő olyan kockázat, amely a pénzügyi intézményről kialakult kedvezőtlen fogyasztói, üzletpartneri, részvényesi, befektetői vagy hatósági véleményből származik, és az intézmény külső megítélésének a kívánatos szinttől való elmaradásában nyilvánul meg. - Reputációs károk: a tényleges vagy lehetséges negatív pénzügyi hatást nem mutató események, amelyek nem minősülnek kvázi veszteségeknek és a Takarékszövetkezet reputációját/jó hírnevét rontó hatásokkal járnak. - Rendkívüli esemény: a fogyasztók széles, jól meghatározható körét érintő minden olyan váratlan esemény (természeti katasztrófa, járvány, stb.), amelynek következtében e személyek súlyos fizetési nehézségei nem teszik lehetővé a szerződésszerű teljesítést. - Nyilvántartott személy: valamennyi olyan természetes személy, illetve vállalkozás, akinek, vagy amelynek referenciaadatait a KHR-t kezelő pénzügyi vállalkozás kezeli. - Referenciaadat: bármely olyan adat, ideértve a nyilvántartott személy személyazonosító adatait is, amelyet a KHR-t kezelő pénzügyi vállalkozás a KHR törvény alapján kezelhet. - Referenciaadat-szolgáltató: a pénzügyi szolgáltatások legalább egyikét végző pénzügyi intézmény, pénzforgalmi intézmény, elektronikuspénz-kibocsátó intézmény, biztosító, közraktár. - Érintett: bármely meghatározott, személyes adat alapján azonosított vagy - közvetlenül vagy közvetve - azonosítható természetes személy. - Személyes adat: az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés. - Adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja. - Adatkezelés: az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése; valamint az adatok további felhasználásának megakadályozása,
5 5 fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése. - Adattovábbítás: az adat meghatározott harmadik személy számára történő hozzáférhetővé tétele. - Adatállomány: az egy nyilvántartásban kezelt adatok összessége. 4. Az ügyfélbejelentések kezelésének rendje 4.1. Az ügyfélbejelentések módja A Takarékszövetkezet az ügyfelek bejelentéseit elfogadja személyesen szóban vagy telefonon, illetve írásban, postán, telefaxon, elektronikus levelezőrendszeren és a Takarékszövetkezet honlapján keresztül. A panasz kivizsgálása térítésmentes, a Takarékszövetkezet ezért külön díjat nem számol fel. Bejelentés csatornái: Személyesen szóban a Veresegyház és Vidéke Takarékszövetkezet Központjában és kirendeltségeiben - hétfő 8,00-17,45 óráig, - kedd-csütörtök 7,45-15,45 óráig - péntek 7,45-12,45 óráig Központ 2112 Veresegyház, Fő út 53. Veresegyházi kirendeltség: 2112 Veresegyház, Fő út 53. Fóti kirendeltség 2151 Fót, Dózsa Gy. út 54. Őrbottyáni kirendeltség 2162 Őrbottyán, Rákóczi út 115/a. Erdőkertesi kirendeltség 2113 Erdőkertes, Nemes u. 2. Mogyoródi kirendeltség 2146 Mogyoród, Gödöllői út 18/a. Váchartyáni kirendeltség 2164 Váchartyán, Fő út 23. Vácrátóti kirendeltség 2163 Vácrátót, Petőfi tér 4. Dunakeszi kirendeltség 2120 Dunakeszi, Fő út Nagymarosi kirendeltség 2626 Nagymaros, Király u. 1/a. Szokolyai kirendeltség 2624 Szokolya, Fő út 63. Letkési kirendeltség 2632 Letkés, Dózsa Gy. u. 16. Verőcei kirendeltség 2621 Verőce, Árpád u. 27. Kosdi kirendeltség 2612 Kosd, Eőszy L. tér 1. Váci kirendeltség 2600 Vác, Káptalan u. 14. Faxon 0-24 óráig az alábbi fax számon: 28/
6 6 Telefonon - hétfő 8-20 óráig - kedd-csütörtök 8-16 óráig - péntek 8-13 óráig a 06-28/ számú telefonszámon. Levélben a 2112 Veresegyház, Fő út 53. postacímre. Elektronikusan 0-24 óráig a címen, illetve a Veresegyház és Vidéke Takarékszövetkezet honlapján a fogyasztóvédelmi menüponton keresztül. Az elektronikus elérhetőség meghibásodása esetén a fent felsorolt egyéb módokon nyújthatják be az ügyfelek a panaszaikat. Az ügyfél bejelentések egyéb lehetséges külső fórumai: Magyar Nemzeti Bank Pénzügyi Fogyasztóvédelmi Központ Levelezési cím: 1534 Budapest BKKP Pf Zöldszám: A Pénzügyi Békéltető Testület elérhetősége Budapest, Krisztina krt.39., levelezési cím: 1525 Budapest BKKP Pf. 172., illetve a oldalon megtalálható. Pénzügyi Jogok Biztosához az Ügyfél, abban az esetben fordulhat, ha a Takarékszövetkezetnél közvetlenül megkísérelte a vitás ügy rendezését, azonban a panaszára nem kapott választ, a panasz kivizsgálása nem a törvényekben előírtak szerint történt, vagy a válaszból egyéb fogyasztói jogot sértő körülményt vélelmez. Elérhetősége: Az ügyfél a Bírósághoz jogsértés esetén fordulhat Az ügyfélbejelentések átvételének, orvoslásának és megválaszolásának hatásköre és határidői - Telefonon történő panaszkezelés esetén a Takarékszövetkezet az ügyféllel történő telefonos kommunikációt hangfelvétellel rögzíti és a hangfelvételt egy évig megőrzi. Az ügyfél kérésére biztosítja annak visszahallgatását és térítésmentesen rendelkezésre bocsátja a hangfelvételről készített hitelesített jegyzőkönyvet. - A Takarékszövetkezet a szóbeli, illetve telefonon közölt szóbeli panaszt azonnal megvizsgálja, szükség szerint orvosolja. Amennyiben a panasz azonnali kivizsgálása nem lehetséges, vagy az ügyfél a panaszkezeléssel nem ért egyet akkor a Takarékszövetkezet a panaszról jegyzőkönyvet (1. számú melléklet) vesz fel és annak egy másolati példányát a személyesen közölt szóbeli panasz esetén az ügyfélnek átadja. Telefonon közölt szóbeli panasz esetén a
7 7 Takarékszövetkezet az ügyfélnek a jegyzőkönyvet a panasszal, kapcsolatos álláspontjával egyidejűleg küldi meg. - Egyebekben az írásbeli panaszra vonatkozó rendelkezések szerint jár el. - Az ügyfélbejelentéseket, illetve a felvett jegyzőkönyveket átvevő munkatárs köteles a belső ellenőrzésnek 24 órán belül továbbítani. Az írásos ügyfélbejelentések intézésében első fokon a belső ellenőrzés illetékes és minden esetben tájékoztatja az Elnök-ügyvezetőt. Az írásbeli panasszal kapcsolatos, indoklással ellátott álláspontját a Takarékszövetkezet a panasz közlését követően a lehető leggyorsabban, de legfeljebb a bejelentéstől számított 30 napon belül megküldi az ügyfélnek. - Panasz elutasítása esetén az ügyfél az MNB Pénzügyi Fogyasztóvédelmi Központjához vagy a Pénzügyi Békéltető Testülethez fordulhat, amelynek elérhetőségét a Takarékszövetkezet köteles az ügyfél rendelkezésére bocsátani az alábbi szöveggel: Amennyiben válaszunkkal nem ért egyet, jogorvoslati igényével az alábbi szervekhez fordulhat: MAGYAR NEMZETI BANK PÉNZÜGYI FOGYASZTÓVÉDELMI KÖZPONT Levélcím: 1534 Budapest BKKP, Pf PÉNZÜGYI BÉKÉLTETŐ TESTÜLET (PBT) Budapest, Krisztina krt.39. Levélcím: 1525 Budapest BKKP Postafiók:172. Honlap: PÉNZÜGYI JOGOK BIZTOSA Honlap: 5. Általános alapelvek, információk a Takarékszövetkezet ügyfélszolgálati tevékenységéről A Takarékszövetkezet különös figyelmet fordít a vele már üzleti viszonyban lévő illetve a partneri körbe bevonni kívánt célcsoportra. Ennek keretein belül a PSZÁF 14/2001. (a pénzügyi szervezetek ügyfélszolgálati tevékenységéről) illetve a 15/2001. (a fogyasztók pénzügyi szervezetek általi tájékoztatásáról) számú ajánlásai alapján a Takarékszövetkezet valamennyi munkatársa számára kötelezővé teszi a fogyasztóvédelemmel és az ügyfélszolgálati tevékenységgel kapcsolatban leírtak megismerését és betartását. 5.1 Általános megállapítások - a Takarékszövetkezet ügyfélszolgálati tevékenységének alapvető célja az, hogy ügyfelei tájékoztatását gyorsan, pontosan, közérthetően és korrekten valósítsa meg. A Takarékszövetkezet célja az, hogy ügyfelei banki szolgáltatásokkal
8 8 kapcsolatos problémáit a lehető legegyszerűbben és leggyorsabban oldja meg. A Takarékszövetkezet a panasz kivizsgálásáért külön díjat nem számít fel. - A Takarékszövetkezet elkötelezett híve a pénzügyi kultúra fejlesztésének és elterjesztésének, ennek érdekében együttműködik a Felügyelettel és támogatja a Felügyelet fogyasztók pénzügyi ismereteinek bővítése érdekében végzett tevékenységét. - A Takarékszövetkezet együttműködik a Pénzügyi Békéltető Testülettel, melyről az alávetési nyilatkozatot (5. számú melléklet) aláírta. - A pénzügyi fogyasztói tudatosság növelése és a fogyasztói szemléletmód fejlesztése érdekében törekszik naprakész tájékoztatók, kalkulátorok, útmutatók kidolgozására. - A Takarékszövetkezet kerüli a fogyasztók direkt értékesítés ösztönzését, célja a tudatos fogyasztói szemléletformálás. - a kirendeltség-vezetők felelőssége a jelen utasítás beosztott munkatársaikkal történő betartatása és az utasításban foglalt szabályoknak megfelelő eljárás/magatartás ellenőrzése. - a fogyasztóvédelmi ügyekért felelős kapcsolattartó jogosult az utasításban foglaltak betartását minden munkavállaló esetében ellenőrizni és annak megsértése esetén intézkedések megtételét kezdeményezni az illetékeseknél. - az ügyfélszolgálati tevékenység szabályait a Takarékszövetkezet jelen szabályzatban rögzítette. - a Takarékszövetkezet köteles az ügyfélszolgálati tevékenységben bekövetkező módosulásokról (pl. cím, félfogadási idő megváltozása) időben, legalább a változást megelőzően 15 nappal megfelelő tájékoztatást adni az ügyfelek részére. 5.2 Tárgyi, személyi feltételek: - A Takarékszövetkezet arra törekszik, hogy ügyfélszolgálati tevékenységet folytató kirendeltségi ügyintézői és központi munkatársai széleskörű, alapos szakmai ismeretekkel rendelkezzenek, számukra a munkájuk elvégzéséhez szükséges információkat és feltételeket lehetőségeihez mérten maximálisan biztosítja, - a Takarékszövetkezet gondoskodik a személyes ügyfélfogadás biztosításának személyi, tárgyi feltételeiről. Az ügyfeleket első lépcsőben a tizennégy
9 9 kirendeltség ügyintézői fogadják, illetve ők irányítják őket a kompetens személyhez. A Titkárság felé jelzett külön igény alapján a Takarékszövetkezet központjában lévő tárgyaló is igénybe vehető az ügyfélszolgálati megbeszélések időtartamára. 5.3 Fogyasztók tájékoztatása A Takarékszövetkezet aláírta a magatartási kódexet, melyben kötelezettséget vállalt arra, hogy a kódex előírásait, az ügyfelekkel szembeni magatartásában, belső üzletmenetében a kódex és a hatályos jogszabályi rendelkezések szerint önkéntesen érvényesíti és szem előtt tartja. A fogyasztók tájékoztatása kapcsán a Takarékszövetkezet fokozott figyelmet fordít: - az érdekeit csak korlátozottan képviselni képes fogyasztó (így mindenekelőtt, de nem kizárólagosan a magánszemély fogyasztó) jogos érdekeire, különösen nagy figyelmet szentelve a gyermekekre, az idősekre, a súlyosan betegekre és mindazokra, akik esetlegesen nem értik meg teljesen a pénzügyi szervezet által szolgáltatott információkat, - a jellemzően e körben tömegesen értékesített termékekre (pl. bankkártya), - az összetettségénél, bonyolultságánál, újdonságánál, egyéb sajátosságánál fogva különleges pénzügyi termékekre, valamint - a fogyasztóhoz valamely nem hagyományos terjesztési csatorna (pl. internet) segítségével eljuttatott pénzügyi termékek terjesztésének a körülményeire. A Takarékszövetkezet biztosítja, hogy tájékoztatása ne legyen alkalmas a fogyasztó megtévesztésére. Ha a tájékoztatás (pl. a várható hozam vonatkozásában) számszerű előrejelzéseket közöl, a Takarékszövetkezet egyértelműen és figyelemfelhívásra alkalmas módon felhívja az ügyfelek figyelmét arra, hogy ezek az előrejelzések csak tájékoztató jellegűek. A Takarékszövetkezet a fogyasztókat az ügyfélforgalom számára szolgáló helységek nyitvatartási rendjéről a bejáratnál elhelyezett felirattal tájékoztatja A reklámok útján megvalósuló tájékoztatás A Takarékszövetkezet törekszik arra, hogy fogyasztóknak nyújtott tájékoztatás kérdéskörében különleges jelentőséggel bíró reklámok (hirdetés, szórólap, plakát stb.) - közérthető, egyértelmű, világos, jól áttekinthető és olvasható legyen, - tartalmazza a kínált pénzügyi termék típusának azonosítására alkalmas információt, illetve más, jogszabályban előírt kötelező kellékeket (pl. teljes hiteldíj mutató) A Takarékszövetkezet nem küld a fogyasztónak közvetlen postai úton reklámanyagot, ha ezt a fogyasztó kifejezett rendelkezéssel megtiltotta. A Takarékszövetkezet nem keresi meg telefonon a fogyasztót, ha ezt a fogyasztó kifejezett rendelkezéssel megtiltotta.
10 A fogyasztók szerződéskötés előtti tájékoztatása A Takarékszövetkezet ügyfélkapcsolatokért felelős vagy az ügyfelekkel közvetlen kapcsolatban álló érintett munkatársai: - a szerződések megkötése előtt teljes körűen kötelesek tájékoztatni a fogyasztót a megkötendő szerződéseket érintő minden lényeges körülményről, így különösen: a pénzügyi termékkel kapcsolatos esetleges kockázatok megítélését lehetővé tevő információkról, a szerződéssel összefüggésben a fogyasztót terhelő díjakról, költségekről, a feleket megillető jogokról és kötelezettségekről. - külön felhívják a figyelmet az adott pénzügyi termék esetében szokásosnak tekinthetőnél nagyobb kockázatra. - könnyen hozzáférhetővé teszik az általános szerződési feltételeket és a jogszabály által nyilvánosságra hozni rendelt adatokat. Ezek az ügyféltér előterében elhelyezett információs állványokon is közzétételre kerülnek. - informálják a fogyasztót a szerződés megkötését követően a Takarékszövetkezet által teljesítendő rendszeres és rendkívüli tájékoztatás szabályairól, így különösen megjelölve a tájékoztatás módját és idejét. - felhívják a figyelmet arra, hogy a Takarékszövetkezetnek milyen módon van lehetősége egyoldalúan módosítani a fogyasztóval megkötött szerződést. - tájékoztatják a fogyasztót a szerződés minden olyan lényeges feltételéről, amely jogszabály alapján válik a szerződés részévé. - ismertetik a legfontosabb elvi és gyakorlati adatvédelmi tudnivalókat. - lehetővé teszik a fogyasztóra vonatkozó nyilvános információk megismerését A fogyasztók szerződéskötést követő tájékoztatása Az ügyfelekkel közvetlen kapcsolatban álló munkatársak az ügyfelet a szerződés megkötését követően tájékoztatni kötelesek az alábbiakról: a szerződéssel kapcsolatos kérdéseivel hová fordulhat; panaszával hová fordulhat; pénzügyi szolgáltatások esetén tájékoztatni kell az ügyfelet, hogy folyamatos szerződések esetében a Takarékszövetkezet köteles az ügyfél részére a) legalább évente egy alkalommal, valamint b) hitelszerződések esetén a szerződés lejártakor egyértelmű, közérthető és teljes körű írásbeli kimutatást (kivonatot) küldeni. Tájékoztatni kell az ügyfelet arról, hogy - saját költségére - a kérést megelőző öt évben végrehajtott egyedi ügyletekről kimutatást kérhet. Az ilyen kimutatást a Takarékszövetkezet legkésőbb kilencven napon belül köteles az ügyfélnek írásban megküldeni.
11 A Központi Hitelinformációs Rendszerrel kapcsolatos jogorvoslat Az Ügyfelek a Központi Hitelinformációs Rendszerbe (továbbiakban: KHR) esetlegesen sérelmezett adatátadás, illetve adatkezelés miatt jogorvoslati lehetőségekkel élhetnek. 1. A nyilvántartott személy kifogást emelhet referenciaadatainak a KHR-t kezelő pénzügyi vállalkozás részére történt átadása, azoknak a KHR-t kezelő pénzügyi vállalkozás által történő kezelése ellen, és kérheti a referenciaadat-helyesbítését, illetve törlését. 2. A nyilvántartott személy az 1. pontban foglalt kifogást a. a kifogásolt referenciaadatot a KHR-t kezelő pénzügyi vállalkozásnak átadó referenciaadat-szolgáltatóhoz, vagy b. a KHR-t kezelő pénzügyi vállalkozáshoz írásban nyújthatja be. 3. A KHR-t kezelő pénzügyi vállalkozás a kifogást a nyilvántartott személy egyidejű értesítése mellett annak kézhezvételét követő két munkanapon belül köteles ahhoz a referenciaadat-szolgáltatóhoz megküldeni, amely a kifogásolt referenciaadatot a KHR-t kezelő pénzügyi vállalkozásnak átadta, kivéve, ha a referenciaadat-szolgáltató jogutód nélkül megszűnt, és az adatszolgáltatás tárgyát képező szerződésből eredő követelés átruházására másik referenciaadat-szolgáltató részére nem került sor, vagy a referenciaadat-szolgáltató személye nem állapítható meg. 4. A referenciaadat-szolgáltató, illetőleg a KHR-t kezelő pénzügyi vállalkozás köteles a kifogást annak kézhezvételét követő öt munkanapon belül kivizsgálni, és a vizsgálat eredményéről a nyilvántartott személyt írásban, kézbesítési bizonyítvánnyal feladott irat formájában haladéktalanul, de legkésőbb a vizsgálat lezárását követő két munkanapon belül tájékoztatni. 5. Ha a referenciaadat-szolgáltató a kifogásnak helyt ad, haladéktalanul, de legkésőbb öt munkanapon belül köteles a helyesbített vagy törlendő referenciaadatot a nyilvántartott személy egyidejű értesítése mellett a KHR-t kezelő pénzügyi vállalkozás részére átadni, amely a változást két munkanapon belül köteles átvezetni. 6. A KHR-t kezelő pénzügyi vállalkozás vizsgálja ki a kifogást, ha a referenciaadatszolgáltató jogutód nélkül megszűnt és az adatszolgáltatás tárgyát képező szerződésből eredő követelés átruházására másik referenciaadat-szolgáltató részére nem került sor, vagy a referenciaadat-szolgáltató személye nem állapítható meg. 7. A KHR-t kezelő pénzügyi vállalkozás a helyesbítésről vagy törlésről haladéktalanul, de legkésőbb két munkanapon belül köteles értesíteni valamennyi olyan referenciaadat-szolgáltatót, amelynek a nyilvántartott személyről a helyesbítést vagy törlést megelőzően referenciaadatot továbbított. 8. A nyilvántartott személy referenciaadatainak jogellenes átadása és kezelése miatt, illetőleg azok helyesbítése vagy törlése céljából a referenciaadat-szolgáltató és a
12 12 KHR-t kezelő pénzügyi vállalkozás ellen keresetet indíthat. A keresetlevelet a KHR-t üzemeltető pénzügyi vállalkozástól kapott az Ügyfél kifogására adott - tájékoztató kézhezvételét követő harminc napon belül a nyilvántartott személy lakóhelye szerint illetékes helyi bírósághoz kell benyújtani vagy ajánlott küldeményként postára adni. E határidő elmulasztása miatt igazolásnak van helye. 9. A nyilvántartott személyt a keresetindítási jog akkor is megilleti, ha a referenciaadat-szolgáltató, illetve a KHR-t kezelő pénzügyi vállalkozás az e törvényben meghatározott tájékoztatási kötelezettségének nem tett eleget. A keresetlevél benyújtására nyitva álló határidőt ez esetben a tájékoztatási kötelezettségre megállapított határidő leteltétől kell számítani. 10. A 8. és 9. pont szerinti perre a polgári perrendtartásról szóló évi III. törvény (a továbbiakban: Pp.) rendelkezéseit a KHR törvényben foglalt eltéréssel kell alkalmazni. 11. A bíróság a keresetlevelet a Pp ának (1) bekezdésében meghatározottak tekintetében haladéktalanul, de legkésőbb a bírósághoz érkezésétől számított három munkanapon belül megvizsgálja és amennyiben a keresetlevél a tárgyalás kitűzésére alkalmas intézkedik a tárgyalási határnap kitűzéséről. A tárgyalást úgy kell kitűzni, hogy a keresetlevélnek az alperes részére történő kézbesítése a tárgyalás napját legalább három nappal megelőzze. Az első tárgyalás legkésőbb a keresetlevélnek a bírósághoz való érkezését követő nyolcadik munkanapra kell kitűzni. Ha a keresetlevél csak a bíróság intézkedése alapján válik alkalmassá a tárgyalás kitűzésére (Pp ) a tárgyalás kitűzésére előírt határidő kezdő időpontját ettől az időponttól kell számítani. A tárgyalás elhalasztása esetén a folytatólagos tárgyalást nyolc napon belül kell megtartani. 12. A KHR-t kezelő pénzügyi vállalkozás a per megindítására vonatkozó adatot az eljárás jogerős befejezéséig a vitatott referenciaadattal együtt köteles nyilvántartani. 13. A bíróság végzésével már a tárgyalás előkészítése során ideiglenes intézkedésként két munkanapon belül elrendeli a referenciaadatok zárolását, ha a rendelkezésre álló adatok alapján a kereseti kérelem megalapozottsága valószínűnek mutatkozik. A végzés, fellebbezésre tekintet nélkül előzetesen végrehajtható. 14. Ha a bíróság a referenciaadatok zárolását rendelte el, akkor az erre vonatkozó határozat kézhezvételét követően haladéktalanul, de legkésőbb két munkanapon belül a referenciaadatokat zárolni kell. A referenciaadatok zárolása esetén azok referenciaadat-szolgáltató részére nem továbbíthatók, azokat csak a bírósági eljárás lefolytatása céljából kezelheti a KHR-t kezelő pénzügyi vállalkozás. 15. A perben a keresetet más keresettel összekapcsolni vagy a pert más perrel egyesíteni nem lehet, továbbá a perben viszontkeresetnek nincs helye. 16. A perben az eljárás szünetelésének csak a Pp (1) bekezdésének c) és d) pontja esetében van helye. 17. A referenciaadat-szolgáltatót, illetve a KHR-t kezelő pénzügyi vállalkozást terheli annak bizonyítása, hogy a referenciaadat átadásának, illetve KHR-ben történő kezelésének e törvényben meghatározott feltételei fennálltak. E körben a bizonyítás elmaradása vagy eredménytelensége a referenciaadat-szolgáltatót, illetőleg a KHR-t kezelő pénzügyi vállalkozást terheli.
13 Az ítélet jogerőre emelkedéséig a referenciaadatot a 14. pont szerint kell kezelni, ha az elsőfokú ítélet a referenciaadat törlését rendelte el. 19. A referenciaadat zárolását, a zárolás megszüntetését, illetve a referenciaadat helyesbítését, törlését a bíróság erre vonatkozó jogerős határozatának kézhezvételét követően haladéktalanul, de legkésőbb két munkanapon belül végre kell hajtani. 20. A bíróság a referenciaadat módosítására vagy törlésére vonatkozó jogerős határozatát a Felügyeletnek is megküldi. 21. A pontokban foglalt rendelkezések a másodfokú eljárásban is megfelelően irányadók Az adatvédelemmel kapcsolatos jogorvoslat Az érintett tiltakozása Az érintett tiltakozhat személyes adatának kezelése ellen, a) ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén; b) ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint c) törvényben meghatározott egyéb esetben. Az adatkezelő a tiltakozást a kérelem benyújtásától számított legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Ha az adatkezelő az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is - megszünteti, és az adatokat zárolja, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében. Ha az érintett az adatkezelőnek a döntésével nem ért egyet, illetve ha az adatkezelő a döntésre rendelkezésre álló határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - a bírósághoz fordulhat. Ha az adatátvevő jogának érvényesítéséhez szükséges adatokat az érintett tiltakozása miatt nem kapja meg, az értesítés közlésétől számított 15 napon belül, az adatokhoz való hozzájutás érdekében bírósághoz fordulhat az adatkezelő ellen. Az adatkezelő az érintettet is perbe hívhatja.
14 14 Ha az adatkezelő elmulasztja a tiltakozásról és az arra tett intézkedésekről értesíteni mindazokat, akik részére a tiltakozással érintett személyes adatot korábban továbbította, az adatátvevő felvilágosítást kérhet az adatátadás meghiúsulásával kapcsolatos körülményekről az adatkezelőtől, amely felvilágosítást az adatkezelő az adatátvevő erre irányuló kérelmének kézbesítését követő 8 napon belül köteles megadni. Felvilágosítás kérése esetén az adatátvevő a felvilágosítás megadásától, de legkésőbb az arra nyitva álló határidőtől számított 15 napon belül fordulhat bírósághoz az adatkezelő ellen. Az adatkezelő az érintettet is perbe hívhatja. Az adatkezelő az érintett adatát nem törölheti, ha az adatkezelést törvény rendelte el. Az adat azonban nem továbbítható az adatátvevő részére, ha az adatkezelő egyetértett a tiltakozással, vagy a bíróság a tiltakozás jogosságát megállapította. Az érintett a tájékoztatást végző munkatárstól kérhet információt arról, hogy tiltakozási igényét kihez és milyen formában címezze. A munkatárs köteles az érintettet tájékoztatni, hogy tiltakozását írásban az alábbi címre továbbítsa: 2112 Veresegyház, Fő út Bírósági jogérvényesítés, kártérítési igények kezelése Az érintett a jogainak megsértése esetén, valamint az előző pontban meghatározott esetekben az adatátvevő az adatkezelő ellen bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az adatkezelő köteles bizonyítani. Ha az adatátvevő jogának érvényesítéséhez szükséges adatokat az érintett tiltakozása miatt nem kapja meg, az értesítés közlésétől számított 15 napon belül és ha az adatkezelő elmulasztja a tiltakozásról és az arra tett intézkedésekről értesíteni mindazokat, akik részére a tiltakozással érintett személyes adatot korábban továbbította, az adatátvevő felvilágosítást kérhet az adatátadás meghiúsulásával kapcsolatos körülményekről az adatkezelőtől, amely felvilágosítást az adatkezelő az adatátvevő erre irányuló kérelmének kézbesítését követő 8 napon belül köteles megadni. Felvilágosítás kérése esetén az adatátvevő a felvilágosítás megadásától, de legkésőbb az arra nyitva álló határidőtől számított 15 napon belül bírósághoz fordulhat az adatkezelő ellen. Ezekben az esetekben a részére történő adattovábbítás jogszerűségét az adatátvevő köteles bizonyítani. A per elbírálása a megyei bíróság, a fővárosban a Fővárosi Bíróság hatáskörébe tartozik. A per - az érintett választása szerint - az érintett lakóhelye vagy tartózkodási helye szerinti megyei bíróság előtt is megindítható. A perben fél lehet az is, akinek egyébként nincs perbeli jogképessége. A perbe a Hatóság az érintett pernyertessége érdekében beavatkozhat.
15 15 Ha a bíróság a kérelemnek helyt ad, az adatkezelőt a tájékoztatás megadására, az adat helyesbítésére, zárolására, törlésére, az automatizált adatfeldolgozással hozott döntés megsemmisítésére, az érintett tiltakozási jogának figyelembevételére, illetve a adatátvevő által kért adat kiadására kötelezi. Ha a bíróság az előző pontban meghatározott esetekben az adatátvevő kérelmét elutasítja, az adatkezelő köteles az érintett személyes adatát az ítélet közlésétől számított 3 napon belül törölni. Az adatkezelő köteles az adatokat akkor is törölni, ha az adatátvevő a fentiekben meghatározott határidőn belül nem fordul bírósághoz. A bíróság elrendelheti ítéletének - az adatkezelő azonosító adatainak közzétételével történő - nyilvánosságra hozatalát, ha azt az adatvédelem érdekei és nagyobb számú érintett e törvényben védett jogai megkövetelik. A bizonyítási eljáráshoz a felelős adatgazdának és a belső adatvédelmi felelősnek minden lényeges információt, szabályzatot, naplóbejegyzést a jogi képviselő rendelkezésére kell bocsátani A fogyasztóvédelmi ügyekért felelős kapcsolattartó A Hpt., Bszt. és Psztv. rendelkezései szerint a Takarékszövetkezet ügyvezetése köteles fogyasztóvédelmi ügyekért felelős kapcsolattartót kijelölni (4. számú melléklet), és a Felügyeletnek 15 napon belül a felelős személyét, illetve annak változását írásban bejelenteni. A fogyasztóvédelmi ügyekért felelős kapcsolattartó tartós távolléte esetén helyettest jelöl ki. A fogyasztóvédelmi ügyekért felelős kapcsolattartó felelős a Felügyelettel szemben a panaszkezeléssel, ügyfélpanaszokkal kapcsolatban és egyéb, fogyasztóvédelmi kérdésekben. Intézményen belüli tevékenysége elsődlegesen arra irányul, hogy gondoskodjék a fogyasztók érdekeinek védelmét szolgáló, jogszabályi, felügyeleti és egyéb kritériumoknak a Takarékszövetkezet üzemszerű működésébe, illetve napi gyakorlatába való hatékony, szerves beépüléséről és alkalmazásáról. A fogyasztóvédelmi ügyekért felelős kapcsolattartó általános feladatai, felelősségei: 1. Koordinálja és összefogja a fogyasztóvédelmi körbe tartozó jogszabályoknak, a felügyeleti és egyéb elvárásoknak a Takarékszövetkezet működési rendszerébe történő átlátható implementálását, illetve rendszeres ellenőrzés keretében biztosítja, hogy a Takarékszövetkezet valamennyi belső szabályozása és eljárásrendje a fogyasztóvédelmi körbe tartozó jogszabályi előírásokat, a felügyeleti és egyéb elvárásokat megfelelően tartalmazza. 2. Vezetői felhatalmazás alapján eljár annak érdekében, hogy a Takarékszövetkezet gyakorlatát a jogszabályoknak és a jó gyakorlatot elősegítő felügyeleti és egyéb
16 16 elvárásoknak megfelelő tartalommal alakítsa ki, és ezt belső szabályzataiban rögzítse, illetve annak betartását az eljáró ügyintézőktől is megkövetelje. 3. Biztosítja, illetve elősegíti, hogy a Takarékszövetkezet munkatársai időben megismerjék és alkalmazzák a fogyasztóvédelemmel kapcsolatos új jogszabályokat és elvárásokat. 4. A termékek, szolgáltatások és azok szerződési feltételeinek meghatározása során lehetőség szerint már a termékfejlesztés és folyamatszervezés szakaszában biztosítja a fogyasztóvédelmi elvárásoknak való megfelelést. 5. A Takarékszövetkezet érintett területeivel együttműködve kialakítja az ügyfelektől kapott visszajelzések (panaszok) alapján a panaszkezelési gyakorlat monitoringjának rendszerét, és gondoskodik arról, hogy a témában a Takarékszövetkezet igazgatósága és felügyelőbizottsága rendszeres jelleggel értékelő beszámolót kapjon. 6. Eljár annak érdekében, hogy a Takarékszövetkezet illetékes szakterülete a fogyasztóvédelmi célú felügyeleti adatszolgáltatásokat az előírt tartalommal és határidőben megküldje a Felügyelet részére. 7. Közreműködik a megfelelő ügyfél kapcsolattartás és ügyfél-tájékoztatás eredményességének mérésére szolgáló folyamatok kiépítésében (ügyfél elégedettségi mérések, próbavásárlások, stb.), az eredmények értékelésében, és az ezek alapján szükséges esetleges fejlesztésekben. 8. Eljár annak érdekében, hogy a Takarékszövetkezet szolgáltatásnyújtásban részt vevő munkatársai, valamint közvetítői megfelelő oktatásban részesüljenek, hogy azok valóban pontos, hasznos, és érthető információkkal láthassák el a fogyasztókat. 9. Biztosítja, illetve elősegíti, hogy a Takarékszövetkezet belső oktatási anyagaiba a termékek, illetve szolgáltatások kondícióira vonatkozó tananyagon túl kerüljön beépítésre a fogyasztóvédelmi jogszabályokra és elvárásokra vonatkozó ismeretanyag is, illetve tegyék a további együttműködés feltételévé az ezen alapuló vizsgakövetelménynek való megfelelést. 10. Kezdeményezi, hogy a tudatos fogyasztói szemléletmód fejlesztését célzó tájékoztatók, fogalomtárak, háztartási pénzügyi útmutatók, kalkulátorok, jelenjenek meg a Takarékszövetkezet internetes felületén, és azok legyenek elérhetőek az ügyfélfogadásra nyitva álló helyiségeikben, valamint kövesse figyelemmel ezek naprakészségét. 11. Elősegíti, hogy a Takarékszövetkezet részt vegyen a Felügyelettel, illetve más, érdekelt intézményekkel, szervezetekkel történő, a fogyasztók pénzügyi ismereteinek bővítését célzó együttműködésben, támogatva ezzel a Felügyelet pénzügyi kultúra fejlesztésére irányuló tevékenységét. A fogyasztóvédelmi ügyekért felelős kapcsolattartó tevékenysége és ellenőrzése vagy annak esetleges hiánya nem mentesíti az illetékes munkatársakat a fogyasztóvédelemmel kapcsolatos, illetékességi körükbe tartozó felelősség alól.
17 A fogyasztóvédelmi ügyekért felelős kapcsolattartó jogai - A fogyasztóvédelmi ügyekért felelős kapcsolattartó jogosult a Takarékszövetkezet minden munkatársától fogyasztóvédelemmel kapcsolatos információkat, dokumentumokat kérni, amit részére biztosítani kell. - Javaslattételi joga kiterjed minden, fogyasztókkal kapcsolatos termék-, vagy szolgáltatás fejlesztésére, valamint a velük való kommunikációra. - Véleményezési joga kiterjed minden, fogyasztók számára kifejlesztett, vagy közvetve fogyasztókhoz kapcsolható termékre és szolgáltatásra annak érdekében, hogy azok teljeskörűen megfeleljenek a fogyasztóvédelmi körbe tartozó jogszabályokban, felügyeleti és egyéb elvárásokban foglaltaknak, a fogyasztók megszólítását célzó kommunikációra, a Takarékszövetkezet minden olyan belső szabályozásának és eljárásrendjének a véleményezésére, amely közvetlenül, vagy közvetve fogyasztókhoz kapcsolható annak érdekében, hogy azok teljeskörűen megfeleljenek a fogyasztóvédelmi körbe tartozó jogszabályokban, felügyeleti és egyéb elvárásokban foglaltaknak, - Abban az esetben, ha valamely termék, vagy szolgáltatás sérti a fogyasztók érdekeit, joga van a termék, illetve szolgáltatás döntésre való beterjesztését megállítani addig, míg a feltárt hibák kijavításra nem kerülnek. - Jogosult a Takarékszövetkezet belső szabályzataiban, valamint eljárásrendjeiben rögzített fogyasztóvédelemmel kapcsolatos előírások betartásának ellenőrzésére a fogyasztókkal közvetlen kapcsolatba kerülő ügyintézőknél Rendkívüli események kezelése A Takarékszövetkezetnek fel kell készülni esetleges rendkívüli események bekövetkezésére és erre kész megoldási javaslatokkal kell rendelkeznie. A Fogalmakban rögzített rendkívüli esemény definícióján felül a Takarékszövetkezet rendkívüli eseménynek tekinti a fogyasztók és azok háztartása teherviselő képességét váratlan módon, kedvezőtlenül befolyásoló olyan megváltozott életkörülményeket (pl. munkanélküliség, tartós betegség), amelyek átmeneti, vagy tartós fizetési nehézséget okoznak. A Takarékszövetkezet szabályzataiban meg kell határozni az érintett fogyasztók vonatkozásában a méltányos eljárás lehetőségét és igénybevételi feltételeit. A rendkívüli események megfelelő kezelése érdekében olyan biztosítékokat kell a Takarékszövetkezet eljárásaiba beépíteni, amelyek megfelelő védelmet jelentenek a Takarékszövetkezet és a fogyasztó számára. A Takarékszövetkezetnek törekednie kell arra, hogy a fogyasztó helyzetének rendezésére többféle áthidaló megoldási lehetőséget is kínáljon, amelyek a
18 18 fogyasztói kötelezettségek teljesítésének átütemezésével, vagy a teljesítési időszak meghosszabbításával kapcsolatosak. Rendkívüli esemény bekövetkezésekor a Takarékszövetkezet a fogyasztókkal együttműködve, az érintetteket megfelelő módon tájékoztatva jár el. 6. Egyéb rendelkezések A Takarékszövetkezet Igazgatóságát és Felügyelő Bizottságát a fogyasztóvédelmi felelős tájékoztatja a panaszügy-intézési és fogyasztóvédelmi tevékenység adatairól és gyakorlati tapasztalatairól beszámolója alkalmával. A központban a Titkárságon, valamint a kirendeltségekben a beérkezett ügyfélpanaszokról nyilvántartó füzetet kell vezetni, amely a 2. számú melléklet szerinti adatokat tartalmazza. Év végén a kirendeltség-vezető, a központban az adminisztrálásért felelős munkatárs zárja le a nyilvántartást és új oldalon nyitja meg a következő évet. A sorszámozás minden évben az 1. sorszámmal kezdődik. Az ügyfélbejelentésekkel kapcsolatban kitöltött jegyzőkönyveket a Titkárság a Felügyelő Bizottsági anyagok mellékleteiként őrzi meg és irattárazza. A Takarékszövetkezet a panaszt és az arra adott választ három évig őrzi meg és azt a Felügyelet kérésére bemutatja. A jelen utasítás február 01-én lép hatályba. Veresegyház, január 31. nap

matches:
Pf. 172
bíróság
bíróság
bíróság
bíróság
bíróság
bíróság
bíróság
bíróság
Bíróság
bíróság
bíróság
bíróság
bíróság